# Opbevaring og transport

## Opbevaring af maskinelementer (se billede O1–O2)

Det er muligt at fastgøre bestemte maskinelementer på en sikker måde, før el-værktøjet opbevares.

- Løsn det ekstra parallelanslag (43) fra parallelanslaget (5).
- Sæt alle løse maskindele i deres opbevaringsdepoter på huset (se efterfølgende tabel).

Maskinelement | Opbevaringsdepot
--- | ---
Parallelanslag (5) | drejes om, hægtes i føringsskinnerne nedefra og fastgøres med spændegreb (41)
Skubbestok (12) | sættes i depotet (67)
Beskyttelsesafdækning (3) | fastgøres i holderens udsparing (11) og spændes med spændearm (39)
Unbrakonøgle (10) | sættes i depotet (68)
Ringnøgle (9) | sættes i depotet (69)
Vinkelanslag (2) | sættes i depotet (7)
Ekstra parallelanslag (43) | skubbes ind i noten bag på parallelanslaget (5) og spændes fast ved hjælp af vingeskruerne

## Bæring af el-værktøj

- Tag altid akkuen ud af el‑værktøjet, før der arbejdes på el‑værktøjet (f.eks. vedligeholdelse, værktøjsskift osv.) samt før det transporteres og lægges til opbevaring. Utilsigtet aktivering af start-stop-kontakten er forbundet med kvæstelsesfare.

Før el-værktøjet transporteres, skal du gennemføre følgende trin:

- Anbring el-værktøjet i transportstilling se Transportstilling.
- Fjern alle tilbehørsdele, der ikke kan monteres fast på el-værktøjet.
  Ubenyttede savklinger skal, så vidt muligt, opbevares i en lukket beholder, når de transporteres.
- Skub savbordsudvidelsen (6) helt ind, og tryk spændegrebet (13) nedad for at fastgøre det.
- Brug bæregrebene (29) ved løft eller transport.

- Brug kun transportanordningerne og aldrig beskyttelsesanordningerne ved transport af el-værktøjet.