# Kontrol og indstilling af grundindstillinger

For at sikre at saven altid saver præcise snit er det vigtigt at kontrollere el-værktøjets grundindstillinger og evt. indstille det efter intensiv brug.
Dette kræver erfaring og tilsvarende specialværktøj.

Dette arbejde gennemføres hurtigt og pålideligt af en Bosch-servicetekniker.

##

- Stil el-værktøjet i arbejdsstilling.
- Indstil savklingen i en lodret geringsvinkel på 0°.
- Fjern beskyttelsesafdækningen (3).

### Kontrol (se billede J1)

- Fjern bordindsatsen (25) se Montering af bordindsats (se billede c).
- Indstil en vinkellære til 90°, og stil den på savbordet (23).

Vinkellærens ben skal flugte med savklingen (26) over hele længden.

### Indstilling (se billede J2)

- Løsn skruen (58). Dermed kan 0°-anslaget (22) forskydes.
- Løsn låsearmen (20).
- Skub håndhjulet (14) mod 0°-anslaget, til benet på vinkellæren flugter over hele længden med savklingen.
- Hold håndhjulet i denne position, og spænd låsearmen (20) forsvarligt igen.
- Spænd skruen (58) igen.
- Monter bordindsatsen igen (25) se Montering af bordindsats (se billede c).

Hvis vinkelviseren (21) efter endt indstilling ikke er på linje med skalens 0°-mærke (19), skal man løsne skruen (59) med en almindelig stjerneskruetrækker og indstille vinkelviseren efter 0°-mærket.

Gentag ovennævnte arbejdsskridt tilsvarende for den lodrette geringsvinkel på 45° (løsne skruen (60); forskyde 45°-anslaget (18)). Herunder må vinkelviseren (21) ikke indstilles igen.

##

- Stil el-værktøjet i arbejdsstilling.
- Fjern beskyttelsesafdækningen (3).

### Kontrol

- Markér med en blyant den første venstre savtand, der er synlig bagved over bordindsatsen.
- Indstil en vinkellære til 90°, og anbring den op ad kanten på styrenoten (30).
- Forskyd benet på vinkellæren, til det berører den markerede savtand, og aflæs afstanden mellem savklinge og styrenot.
- Drej savklingen, til den markerede tand står foran over bordindsatsen.
- Forskyd vinkellæren langs med styrenoten indtil den markerede savtand.
- Mål igen afstanden mellem savtand og styrenot.

De to målte afstande skal være identiske.

### Indstilling

- Løsn unbrakoskruerne (61) foran under savbordet og unbrakoskruerne (62) bagved under savbordet med den medleverede unbrakonøgle (10).
- Bevæg forsigtigt savklingen, til den står parallelt med styrenoten (30).
- Spænd alle skruerne (61) og (62) igen.

##

- Placer parallelanslaget til højre for savklingen.
  Forskyd parallelanslaget, indtil markeringen på skalavisningen (56) på den nederste skala viser 29 cm.
  Det hele spændes ved at trykke spændegrebet (41) ned igen.
- Træk spændegrebet (13) helt op, og træk savbordsudvidelsen (6) helt ud indtil anslag.

### Kontrol

Afstandsviseren (57) skal på den øverste skala (1) vise den samme værdi som markeringen på skalavisningen (56) på den nederste skala (1).

### Indstilling

- Træk savbordsudvidelsen (6) ud til anslaget.
- Løsn skruen (63) med en stjerneskruetrækker, og indstil afstandsviseren (57) langs med 29-cm-mærket på den øverste skala (1).

##

- Stil el-værktøjet i arbejdsstilling.
- Fjern beskyttelsesafdækningen (3).
- Løsn spændegrebet (41) til parallelanslaget, og skub det, indtil det rører ved savklingen.

### Kontrol

Parallelanslaget (5) skal berøre savklingen over hele klingens længde.

### Indstilling

- Løsn unbrakoskruerne (64) med den medfølgende unbrakonøgle (10).
- Bevæg forsigtigt parallelanslaget (5), indtil det berører savklingen over hele klingens længde.
- Hold parallelslaget i denne stilling, og tryk spændegrebet (41) ned igen.
- Spænd unbrakoskruerne (64) igen.

##

Parallelanslagets spændekraft (5) kan svækkes efter hyppig brug.

- Spænd justeringsskruen (24), til parallelanslaget kan fastgøres forsvarligt igen på savbordet.

##

- Anbring el-værktøjet i arbejdsstilling.
- Fjern beskyttelsesafdækningen (3).
- Forskyd parallelanslaget (5) fra højre, til det berører savklingen.

### Kontrol

Markeringen på skalavisningen (56) skal være på linje med 0-mm-mærket på skalaen (1).

### Indstilling

- Løsn skruen (65) med en stjerneskruetrækker, og indstil vinkelviseren langs med 0-mm-mærket.

##

### Kontrol

Forsiden af bordindsatsen (25) skal flugte med eller være en smule under savbordet, og bagsiden skal flugte med eller være en smule over savbordet.

### Indstilling

- Indstil det rigtige niveau for justeringsskruerne (66) med spidsen af ringnøglen (9).