# Αποθήκευση/φύλαξη και μεταφορά

## Φύλαξη των εξαρτημάτων του εργαλείου (βλέπε εικόνες O1–O2)

Για τη φύλαξη το ηλεκτρικό εργαλείο σας παρέχει τη δυνατότητα να στερεώσετε ασφαλώς ορισμένα εξαρτήματα του εργαλείου.

- Λύστε τον πρόσθετο οδηγό παραλλήλων (43) από τον οδηγό παραλλήλων (5).
- Τοποθετήστε όλα τα ελεύθερα εξαρτήματα του εργαλείου στις θήκες φύλαξης στο περίβλημα (βλέπε τον ακόλουθο πίνακα).

Στοιχείο συσκευής | Θήκη φύλαξης
--- | ---
Οδηγός παραλλήλων (5) | Γυρίστε τον ανάποδα, αναρτήστε τον από κάτω τις ράγες οδηγούς και σφίξτε τη λαβή σύσφιγξης (41)
Ράβδος ώθησης (12) | Τοποθετήστε την μέσα στη θήκη (67)
Προστατευτικό κάλυμμα (3) | Αναρτήστε το στην εγκοπή του στηρίγματος (11) και σφίξτε τον με τον μοχλό σύσφιγξης (39)
Κλειδί εσωτερικού εξαγώνου (10) | Τοποθετήστε το μέσα στη θήκη (68)
Πολυγωνικό κλειδί (9) | Τοποθετήστε το μέσα στη θήκη (69)
Γωνιακός οδηγός (2) | Τοποθετήστε τον μέσα στη θήκη (7)
Πρόσθετος οδηγός παραλλήλων (43) | Σπρώξτε τον μέσα στο αυλάκι πίσω στον οδηγό παραλλήλων (5) και σφίξτε τον με τη βοήθεια των βιδών τύπου πεταλούδας

## Μεταφορά του ηλεκτρικού εργαλείου

- Αφαιρείτε την μπαταρία από το ηλεκτρικό εργαλείο πριν από κάθε εργασία στο ηλεκτρικό εργαλείο (π.χ. συντήρηση, αλλαγή εξαρτημάτων κλπ.) καθώς και κατά την μεταφορά του και τη φύλαξή του. Σε περίπτωση αθέλητης ενεργο‌ποίησης του διακόπτη ON/OFF υπάρχει κίνδυνος τραυματισμού.

Πριν να μεταφέρετε το ηλεκτρικό εργαλείο πρέπει να εκτελέσετε τα εξής βήματα:

- Φέρτε το ηλεκτρικό εργαλείο στη θέση μεταφοράς βλέπε Θέση για μεταφορά.
- Αφαιρέστε όλα τα εξαρτήματα που δεν μπορούν να συναρμολογηθούν σταθερά στο ηλεκτρικό εργαλείο.
  Για να μεταφέρετε τους πριονόδισκους που δεν χρησιμοποιείτε να τους τοποθετείτε, κατά το δυνατό, μέσα σε ένα κλειστό κουτί.
- Σπρώξτε τη διεύρυνση του τραπεζιού πριονίσματος (6) εντελώς προς τα μέσα και πιέστε τη λαβή σύσφιγξης (13) για σταθεροποίηση προς τα κάτω.
- Για το σήκωμα ή τη μεταφορά χρησιμοποιείτε τις λαβές μεταφοράς (29).

- Για τη μεταφορά του ηλεκτρικού εργαλείου να χρησιμοποιείτε μόνο τις διατάξεις μεταφοράς και όχι τις προστατευτικές διατάξεις.