# Yksittäisosien asennus

- Poista varovasti kaikki toimitukseen kuuluvat osat pakkauksistaan.
- Poista kaikki pakkausmateriaalit sähkötyökalusta ja mukana toimitetuista tarvikkeista.

- Kierrä lukitusruuveja (34) lenkkiavaimen (9) ruuvitaltalla "lukituksen avaus" -suuntaan rajoittimeen asti ja avaa pohjaverkko (33) (katso kuva a).
  Poista pakkausmateriaali moottorilohkon alta.

Runkoon on kiinnitetty seuraavat osat: työntöpalikka (12), lenkkiavain (9), kuusiokoloavain (10), suuntaisohjain (5), kulmaohjain (2), imuadapteri (31), lisäsuuntaisohjain (43) ja sen kiinnityssarja (44) sekä suojus (3).

- Kun tarvitset näitä tarvikkeita, ota kyseinen osa varovasti pois säilytyspaikastaan.

##

Huomautus: puhdista tarvittaessa kaikki asennettavat osat ennen kohdistamista.

- Kierrä vipua (15) myötäpäivään ääriasentoonsa, kunnes sahanterä (26) on korkeimmassa asennossaan sahapöydän yläpuolella.
- Avaa kiristysvipua (36) myötäpäivään, kunnes se osoittaa ylöspäin.
- Työnnä halkaisuveistä (4) kiristysvivun (36) suuntaan, kunnes sitä voi vetää ylöspäin.
- Vedä halkaisuveistä ylöspäin ääriasentoon niin, että se on kohdistettu tarkalleen sahanterän keskelle.
- Anna molempien tappien (37) lukittua halkaisuveitsen alareikiin ja kiristä kiristysvipu (36).
  Lukitsimen ja kiristysvivun (36) merkinnät (35) täytyy kohdistaa kuvan mukaisesti.

##

- Aseta pöydän sisäosa (25) halkaisukiilan (4) kautta teräkuiluun.
- Kierrä lukitusruuvia (38) lenkkiavaimen (9) ruuvitaltalla ”lukitus kiinni” -suuntaan rajoittimeen asti.

Pöydän sisäosan (25) etusivun täytyy olla sahapöydän tasalla tai vähän sen alapuolella. Takasivun täytyy olla sahapöydän tasalla tai hieman sen yläpuolella.

##

Huomautus: asenna suojus vain, kun halkaisuveitsi on ylimmässä asennossaan tarkalleen sahanterän keskiosan kohdalla (katso kuva b2). Älä asenna suojusta, jos halkaisuveitsi on alimmassa asennossaan (toimitustilassa tai urasahausasennossa (katso kuva b1).

- Löysää kiristysvipua (39) ja ota suojus (3) pois pidikkeestä (11).
- Pidä kädellä kiinni suojuksen (3) teräsuojasta (ylempi metallikisko) ja nosta toisella kädellä kiristysvipua (39) ylöspäin.
- Työnnä ohjaintappia (40) taaksepäin halkaisuveitsen (4) uraan.
- Ohjaa suojusta (3) alaspäin, kunnes teräsuoja (ylempi metallikisko) on yhdensuuntainen sahapöydän (23) pinnan kanssa.
- Paina kiristysvipua (39) alaspäin. Kiristysvivun täytyy lukittua tuntuvasti ja kuuluvasti niin, että suojus (3) on asennettu tukevasti ja luotettavasti paikalleen.

- Tarkasta ennen jokaista käyttökertaa, että suojus voi liikkua esteettömästi. Älä käytä sähkötyökalua, jos suojus ei liiku esteettömästi eikä sulkeudu välittömästi.

##

Suuntaisohjaimen (5) voi kohdistaa sahanterän vasemmalle tai oikealle puolelle.

- Avaa suuntaisohjaimen (5) kiinnityskahva (41). Tämän myötä V-ohjain (42) vapautuu kuormituksesta.
- Asenna ensin suuntaisohjain V-ohjaimen kanssa sahapöydän ohjausuraan (32). Kohdista tämän jälkeen suuntaisohjain sahapöydän etuosan ohjausuraan (27).
  Suuntaisohjainta voi tämän jälkeen siirtää vapaasti.
- Lukitse suuntaisohjain painamalla kiinnityskahvaa (41) alaspäin.

##

Ohuiden työkappaleiden ja pystysuuntaisten jiirikulmien sahausta varten täytyy asentaa lisäsuuntaisohjain (43) suuntaisohjaimeen (5).
Lisäsuuntaisohjaimen voi asentaa tarpeen mukaan vasemmalle tai oikealle suuntaisohjaimeen (5).

Käytä asennukseen "Lisäsuuntaisohjain"-kiinnityssarjaa (44) (2 kiinnitysruuvia, 2 aluslevyä ja 2 siipimutteria).

- Työnnä kiinnitysruuvit suuntaisohjaimen (5) sivureikien läpi.
- Ruuvien päät toimivat tällöin lisäsuuntaisohjaimen ohjaimina.
- Työnnä lisäsuuntaisohjain (43) kiinnitysruuvien päälle.
- Asenna aluslevyt kiinnitysruuveihin ja kiristä ruuvit siipimuttereilla.

##

- Ohjaa kulmaohjaimen (2) kisko (45) asiaankuuluvaan sahapöydässä olevaan ohjausuraan (30).