# Nastavenie štrbinového klinu

Štrbinový klin (4) zabraňuje, aby sa pílový list (26) zasekol v štrbine rezu. Inak hrozí nebezpečenstvo spätného rázu, ak by sa pílový list v obrobku vzpriečil.
Dávajte preto vždy pozor na to, aby bol štrbinový klin správne nastavený:

- Radiálna medzera medzi pílovým listom a štrbinovým klinom smie mať maximálne 3 − 8 mm.
- Hrúbka štrbinového klinu musí byť menšia ako šírka štrbiny rezu a väčšia ako hrúbka použitého pílového listu.
- Štrbinový klin musí byť vždy v jednej línii s pílovým listom.
- Pre normálne rezy (prerezávanie) sa musí štrbinový klin nachádzať vždy v najvyššej možnej polohe.

## Nastavenie výšky štrbinového klina (pozri obrázok F)

Na rezanie drážok musíte nastaviť výšku štrbinového klinu.

- Na vytváranie drážok alebo falcov použite elektrické náradie len s príslušne vhodným ochranným zariadením (napríklad tunelový ochranný kryt, prítlačný hrebeň).

- Otvorte upínaciu páčku (39) a vytiahnite ochranný kryt (3) z drážky na štrbinovom kline (4).
  Na ochranu ochranného krytu pred poškodeniami ho uložte v určenom držiaku (11) na kryte (pozri obrázok O2).
- Otáčajte kľukou (15) v smere pohybu hodinových ručičiek až na doraz tak, aby sa pílový list (26) nachádzal v najvyššej možnej pozícii nad rezacím stolom.
- Povoľujte upínaciu páčku (36) v smere pohybu hodinových ručičiek, kým nesmeruje hore.
- Potiahnite štrbinový klin z kolíkov (37) (upínaciu páčku (36) trochu potiahnite smerom von) a posuňte štrbinový klin (4) až na doraz nadol.
- Nechajte obidva kolíky (37) zaskočiť do horných otvorov na štrbinovom kline a opäť dotiahnite upínaciu páčku (36).
  Označenia (35) na svorke a na upínacej páčke (36) musia byť zarovnané, ako je to znázornené.