# Pjūklo disko keitimas (žr. l1−l4 pav.)

- Prieš atliekant bet kokius elektrinio įrankio priežiū‌ros darbus (atliekant techninę priežiūrą ar keičiant įrankį ir t. t.), o taip pat elektrinį įrankį transpor‌tuojant ir sandėliuojant, būtina iš jo išimti akumuliatorių. Priešingu atveju galite susižeisti, netyčia nuspaudę įjungi‌mo-išjungimo jungiklį.

- Montuodami pjūklo diską mūvėkite apsaugines pirštines. Iškyla sužalojimo pavojus.

- Naudokite tik tokius diskus, kurių maksimalus leistinas greitis yra didesnis už elektrinio prietaiso tuščiosios eigos sūkių skaičių.

- Naudokite tik tokius pjūklo diskus, kurie atitinka šioje naudojimo instrukcijoje ir ant elektrinio įrankio pateiktus duomenis ir yra patikrinti pagal EN 847‑1 bei atitinkamai paženklinti.

- Naudokite tik šio elektrinio įrankio gamintojo rekomenduojamus ir apdorojamai medžiagai tinkamus pjūklo diskus. Taip išvengsite pjūklo dantų smaigalių perkaitimo ir apdorojamo plastiko lydymosi.

- Nenaudokite pjovimo diskų, pagamintų iš HSS plieno. Tokie diskai gali greitai sulūžti.

##

- Atlaisvinkite prispaudžiamąją svirtelę (39) ir ištraukite apsauginį skydą (3) iš griovelio skeliamajame peilyje (4).
- Fiksuojamąjį varžtą (38) kilpinio rakto (9) galu sukite iki atramos kryptimi "Spyna atrakinta" ir iškelkite stalo įdėklą (25) iš įrankių dėtuvės. Kad būtų lengviau iškelti, galima pasinaudoti išėma (48).
- Sukamąją rankeną (15) sukite pagal laikrodžio rodyklę iki atramos, kol pjūklo diskas (26) virš pjovimo stalo bus galimai aukščiausioje padėtyje.
- Prispaudžiamąją veržlę (49) sukite kilpiniu raktu (9) ir tuo pačiu metu veržkite suklio fiksatoriaus svirtelę (50), kol ji užsifiksuos.
- Suklio fiksatoriaus svirtelę laikykite įveržtą ir nusukite prispaudžiamąją veržlę, sukdami ją prieš laikrodžio rodyklę.
- Nuimkite prispaudžiamąją jungę (51).
- Išimkite pjūklo diską (26).

##

- Jei reikia, prieš pradėdami montuoti nuvalykite visas dalis, kurias ketinate montuoti.
- Uždėkite pjūklo diską ant įrankio suklio (53) tvirtinamosios jungės (52).

Nuoroda: nenaudokite per mažų pjūklo diskų. Radialinis tarpelis tarp pjūklo disko ir skeliamojo peilio turi būti ne didesnis kaip 3−8 mm.

- Įdėdami naują pjūklo diską atkreipkite dėmesį, kad dantų pjovimo kryptis (rodyklės ant pjūklo disko) sutaptų su rodyklės ant skeliamojo peilio kryptimi!

- Uždėkite prispaudžiamąją jungę (51) ir prispaudžiamąją veržlę (49).
- Prispaudžiamąją veržlę (49) sukite kilpiniu raktu (9) ir tuo pačiu metu veržkite suklio fiksatoriaus svirtelę (50), kol ji užsifiksuos.
- Tvirtai užveržkite prispaudžiamąją veržlę, sukdami ją pagal laikrodžio rodyklę.
- Stalo įdėklą (25) uždėkite ant skeliamojo peilio (4) į įrankių dėtuvę. Fiksuojamąjį varžtą (38) kilpinio rakto (9) galu sukite iki atramos kryptimi "Spyna užrakinta".
- Vėl primontuokite apsauginį skydą (3).