# Výmena pílového listu (pozri obrázky l1−l4)

- Pred všetkými prácami na elektrickom náradí (napríklad údržba, výmena nástroja a podobne), ako aj pri jeho preprave a uskladnení vyberte akumulátor z elektrického náradia. V prípade neúmyselného aktivovania vypínača hrozí nebezpečenstvo poranenia.

- Pri montáži pílového kotúča používajte ochranné pracovné rukavice. Hrozí riziko poranenia.

- Používajte len také pílové listy, ktorých maximálna dovolená rýchlosť je vyššia ako počet voľnobežných obrátok vášho elektrického náradia.

- Používajte len také pílové kotúče, ktorých charakteristika zodpovedá údajom uvedeným v tomto návode na používanie a na elektrickom náradí a ktoré sú testované podľa normy EN 847‑1 a primerane označené.

- Používajte len také pílové listy, ktoré odporúča výrobca elektrického náradia a ktoré sú vhodné pre konkrétny materiál, ktorý chcete obrábať. Zabránite tým prehriatiu hrotov pílových zubov a roztaveniu opracovávaného plastu.

- Nepoužívajte pílové listy z vysokolegovanej rýchloreznej ocele (HSS). Takéto pílové listy sa môžu ľahko zlomiť.

##

- Otvorte upínaciu páčku (39) a vytiahnite ochranný kryt (3) z drážky na štrbinovom kline (4).
- Otáčajte aretačnú skrutku (38) hrotom prstencového kľúča (9) až na doraz v smere „Zámok zatv.“ a zdvihnite vložku stola (25) zo šachty pre nástroj. Na ľahšie nadvihnutie slúži úchopový otvor (48).
- Otáčajte kľukou (15) v smere pohybu hodinových ručičiek až na doraz tak, aby sa pílový list (26) nachádzal v najvyššej možnej pozícii nad rezacím stolom.
- Otočte upínaciu maticu (49) prstencovým kľúčom (9) a súčasne potiahnite aretačnú páčku vretena (50), až kým nezaskočí.
- Podržte aretačnú páčku vretena v utiahnutej polohe a zaskrutkujte upevňovaciu maticu otáčaním proti smeru pohybu hodinových ručičiek.
- Odoberte upínaciu prírubu (51).
- Odoberte pílový list (26).

##

- V prípade potreby najprv vyčistite všetky súčiastky, ktoré budete montovať.
- Nový pílový list založte na upevňovaciu prírubu (52) vretena nástroja (53).

Upozornenie: Nepoužívajte príliš malé pílové listy. Radiálna medzera medzi pílovým listom a štrbinovým klinom smie mať maximálne 3 − 8 mm.

- Pri montáži dbajte na to, aby sa smer ostria zubov (smer šípky na pílovom kotúči) zhodoval so smerom šípky na štrbinovom kline!

- Nasaďte upínaciu prírubu (51) a upínaciu maticu (49).
- Otáčajte upínaciu maticu (49) prstencovým kľúčom (9) a súčasne ťahajte aretačnú páčku vretena (50), kým nezaskočí.
- Upevňovaciu maticu utiahnite otáčaním v smere pohybu hodinových ručičiek.
- Položte vložku stola (25) nad štrbinový klin (4) do šachty pre nástroj. Otáčajte aretačnú skrutku (38) hrotom prstencového kľúča (9) až na doraz v smere otáčania „Zámok zatv.“.
- Opäť namontujte ochranný kryt (3).