# Skift af savklinge (se billede l1-l4)

- Tag altid akkuen ud af el‑værktøjet, før der arbejdes på el‑værktøjet (f.eks. vedligeholdelse, værktøjsskift osv.) samt før det transporteres og lægges til opbevaring. Utilsigtet aktivering af start-stop-kontakten er forbundet med kvæstelsesfare.

- Brug beskyttelseshandsker, når savklingen monteres. Der er risiko for at komme til skade.

- Anvend kun savklinger, hvis max. tilladte hastighed er højere end dit el‑værktøjs omdrejningstal i ubelastet tilstand.

- Brug kun savklinger, der svarer til de tekniske data, der er angivet i denne vejledning og på elværktøjets typeskilt, og som er kontrolleret og mærket tilsvarende iht. EN 847‑1.

- Brug kun savklinger, der er anbefalet af producenten af el-værktøjet, og som er egnet til det materiale, der skal bearbejdes. Derved undgår du, at spidserne af savtænderne bliver overophedet, og at plastmaterialet, der skal bearbejdes, smelter.

- Brug ikke savblade i HSS-stål. Sådanne savklinger kan let brække.

##

- Åbn spændearmen (39), og træk beskyttelsesafdækningen (3) ud af noten på spaltekniven (4).
- Skru låseskruerne (38) med spidsen af ringnøglen (9) til anslaget i omdrejningsretningen "Lås åben", og løft bordindsatsen (25) ud af værktøjsskakten. Brug grebshullet (48), når der skal løftes.
- Drej håndsvinget (15) med uret til anslaget, så savklingen (26) befinder sig i den højest mulige position over savbordet.
- Drej spændemøtrikken (49) med ringnøglen (9), og spænd samtidig spindellåsearmen (50), til den går i indgreb.
- Hold spindellåsearmen spændt og skru spændemøtrikken af til venstre.
- Tag spændeflangen (51) af.
- Tag savklingen (26) ud.

##

- Alle dele rengøres før isætning, hvis det er nødvendigt.
- Anbring den nye savklinge på holdeflangen (52) til værktøjsspindlen (53).

Bemærk: Brug ikke for små savklinger. Den radiale spalte mellem savklinge og spaltekniv må højst være 3 − 8 mm.

- Savklingen skal anbringes på en sådan måde, at tændernes skæreretning (pilretning på savklinge) er i overensstemmelse med pilretningen på spaltekniven!

- Sæt spændeflangen (51) og spændemøtrikken (49) på.
- Drej spændemøtrikken (49) med ringnøglen (9), og spænd samtidig spindellåsearmen (50), indtil den går i indgreb.
- Spænd spændemøtrikken med uret.
- Læg bordindsatsen (25) over spaltekniven (4) i værktøjsskakten. Skru låseskruerne (38) med spidsen af ringnøglen (9) til anslag i omdrejningsretningen »Lås lukket«.
- Monter beskyttelsesafdækningen (3) igen.