# Montering af enkeltdele

- Tag alle medleverede dele forsigtigt ud af emballagen.
- Fjern al emballagen fra el-værktøjet og det medleverede tilbehør.

- Skru låseskruerne (34) med spidsen af ringnøglen (9) til anslaget i omdrejningsretningen "Lås åben", og åbn bundgitteret (33) (se billede a).
  Fjern emballagematerialet under motorblokken.

Direkte på huset er følgende maskinelementer fastgjort: Skubbestok (12), ringnøgle (9), unbrakonøgle (10), parallelanslag (5), vinkelanslag (2), udsugningsadapter (31), ekstra parallelanslag (43) med fastgørelsessæt (44), beskyttelsesafdækning (3).

- Så snart du har brug for et af disse maskinelementer, skal du forsigtigt tage det ud af dets opbevaringsdepot.

##

Bemærk: Om nødvendigt rengøres alle dele, der skal monteres, før placeringen.

- Drej håndsvinget (15) med uret til anslaget, så savklingen (26) befinder sig i den højest mulige position over savbordet.
- Løsn spændearmen (36) med uret, indtil den peger opad.
- Skub spaltekniven (4) i retning af spændearmen (36), til den kan trækkes opad.
- Træk spaltekniven helt op, så den er placeret nøjagtigt over midten af savklingen.
- Lad de to stifter (37) gå i indgreb i de nederste boringer på spaltekniven, og stram spændearmen (36) igen.
  Markeringerne (35) på klemmen og spændearmen (36) skal være indstillet som vist.

##

- Læg bordindsatsen (25) over spaltekniven (4) i værktøjsskakten.
- Skru låseskruerne (38) med spidsen af ringnøglen (9) til anslag i omdrejningsretningen »Lås lukket«.

Forsiden af bordindsatsen (25) skal flugte med eller være en smule under savbordet, og bagsiden skal flugte med eller være en smule over savbordet.

##

Bemærk: Monter kun beskyttelsesafdækningen, hvis spaltekniven i den øverste stilling er positioneret nøjagtigt over midten af savklingen (se billede b2). Monter ikke beskyttelsesafdækningen, når spaltekniven er i den nederste stilling (leveringstilstand eller position til savning af noter) (se billede b1).

- Løsn spændearmen (39), og tag beskyttelsesafdækningen (3) ud af holderen (11).
- Hold savklingebeskyttelsen (øverste metalskinne) på beskyttelsesafdækningen (3) fast med den ene hånd, og hold spændearmen (39) opad med den anden hånd.
- Skub føringsbolten (40) bagud ind i noten på spaltekniven (4).
- Før beskyttelsesafdækningen (3) nedad, til savklingebeskyttelsen (øverste metalskinne) er parallel med overfladen på savbordet (23).
- Tryk spændearmen (39) ned. Spændearmen skal gå mærkbart og hørbart i indgreb, og beskyttelsesafdækningen (3) skal være monteret fast og sikkert.

- Kontrollér altid før brug, om beskyttelsesafdækningen bevæger sig fejlfrit. Brug ikke el-værktøjet, hvis beskyttelsesafdækningen ikke er frit bevægelig og ikke lukkes straks.

##

Parallelanslaget (5) kan positioneres enten til venstre eller til højre for savklingen.

- Løsn spændegrebet (41) til parallelanslaget (5). Derved aflastes V-styringen (42).
- Sæt først parallelanslaget med V-styringen ind i styrenoten (32) på savbordet. Positioner herefter parallelanslaget i den forreste styrenot (27) på savbordet.
  Nu kan parallelanlaget forskydes efter ønske.
- Parallelanslaget fastlåses ved at trykke spændegrebet (41) ned.

##

For at save smalle emner og lodrette geringsvinkler skal du montere det ekstra parallelanslag (43) på parallelanslaget (5) montieren.
Det ekstra parallelanslag kan efter behov monteres til venstre eller højre på parallelanslaget (5).

Brug kun fastgørelsessættet "ekstra parallelanslag" (44) (2 fastgørelsesskruer, 2 spændeskiver, 2 vingemøtrikker) til monteringen.

- Skub fastgørelsesskruerne gennem de sidevendte boringer på parallelanslaget (5).
- Skruehovederne bruges her til at styre det ekstra parallelanslag.
- Skub det ekstra parallelanslag (43) hen over hovederne på fastgørelsesskruerne.
- Sæt spændeskiverne på fastgørelsesskruerne, og spænd skruerne fast vha. vingemøtrikkerne.

##

- Før skinnen (45) på vinkelanslaget (2) ind i en af de dertil beregnede styrenoter (30) på savbordet.