# Symboly

Nasledujúce symboly môžu byť pre používanie vášho elektrického náradia dôležité. Za‌pamätajte si tieto symboly a ich významy. Správna interpretácia týchto symbolov vám bude pomáhať lepšie a bezpečnejšie používať toto elektrické náradie.

Symboly a ich význam
| Počas chodu elektrického náradia nedávajte ruky do pracovného priestoru píly. Pri kontakte s pílovým kotúčom hrozí nebezpečenstvo poranenia.
| Používajte masku na ochranu proti prachu.
| Používajte chrániče sluchu. Pôsobenie hluku môže mať za následok stratu sluchu.
| Používajte ochranné okuliare.
‎3 601 M44 000 ‎3 601 M44 0K0 ‎3 601 M44 040 ‎3 601 M44 0B0 | Dbajte na rozmery pílového kotúča. Priemer otvoru musí pasovať na vreteno náradia bez vôle. Pokiaľ je nutné použiť redukcie, dbajte na to, aby rozmery redukcie zodpovedali hrúbke tela kotúča a priemeru otvoru pílového kotúča a tiež priemeru vretena náradia. Ak je to možné, používajte redukcie, ktoré sú súčasťou dodávky pílového kotúča. Priemer pílového kotúča sa musí zhodovať s údajom na symbole.
‎3 601 M44 000 ‎3 601 M44 0K0 ‎3 601 M44 040 | a Priemer pílového kotúča smie byť maximálne 216 mm. b Pri výmene pílového listu dávajte pozor na to, aby šírka rezu nebola menšia ako 1,7 mm a hrúbka tela kotúča nebola väčšia ako 1,5 mm. Inak hrozí nebezpečenstvo, že sa štrbinový klin v obrobku zasekne. c Hrúbka štrbinového klinu je 1,6 mm. d Smer ostria zubov (smer šípky na pílovom kotúči) sa musí zhodovať so smerom šípky na štrbinovom kline.
‎3 601 M44 0B0 | a Priemer pílového kotúča smie byť maximálne 216 mm. b Pri výmene pílového kotúča dávajte pozor na to, aby šírka rezu nebola menšia ako 2,3 mm a hrúbka tela kotúča nebola väčšia ako 2,1 mm. Inak hrozí nebezpečenstvo, že sa štrbinový klin v obrobku zasekne. c Hrúbka štrbinového klinu je 2,2 mm. d Smer ostria zubov (smer šípky na pílovom kotúči) sa musí zhodovať so smerom šípky na štrbinovom kline.
‎3 601 M44 000 ‎3 601 M44 0K0 ‎3 601 M44 040 | Hrúbka štrbinového klinu je 1,6 mm. Maximálna možná výška obrobku je 70 mm.
‎3 601 M44 0B0 | Hrúbka štrbinového klinu je 2,2 mm. Maximálna možná výška obrobku je 70 mm.
| Ľavá strana: Znázorňuje smer otáčania kľuky na zapustenie (prepravná pozícia) a zdvihnutie (pracovná pozícia) pílového listu. Pravá strana: Zobrazuje polohu aretačnej páčky na zaaretovanie pílového listu a pri nastavovaní vertikálneho uhla zošikmenia (výkyvný pílový list).
| Značkou CE výrobca potvrdzuje, že elektrické náradie spĺňa platné smernice EU.