# Odsesavanje prahu/ostružkov

Prah nekaterih materialov, npr. svinčene‌ga premaza, nekaterih vrst lesa, mineralov in kovin je lahko zdravju škodljiv. Stik s kožo ali vdihavanje takšnega prahu lahko povzroči alergijske reakcije in/ali obolenja dihal uporab‌nika ali oseb v bližini.
Določene vrste prahu kot npr. prah hrasto‌vine ali bukovja veljajo za kancerogene, še posebej v kombinaciji z drugimi snovmi, ki so prisotne pri obdelavi lesa (kromat, zaščitno sredstvo za les). Materiale z vsebnostjo azbesta smejo obdelovati le strokovnjaki.

- Če je mogoče, uporabljajte sesalnik, ki je primeren glede na vrsto materiala.
- Poskrbite za dobro zračenje delovnega mesta.
- Priporočamo, da nosite zaščitno masko za prah s filtrirnim razredom P2.

Upoštevajte veljavne nacionalne predpise za obdelovalne materiale.

- Preprečite nabiranje prahu na delovnem mestu. Prah se lahko hitro vname.

Prah, odrezki ali odlomki obdelovanca lahko blokirajo sesalnik za prah/odrezke.

- Izklopite električno orodje in odstranite akumulatorsko baterijo.
- Počakajte, da se žagin list popolnoma ustavi.
- Ugotovite in odstranite vzrok blokade.

- Da preprečite nevarnost požara pri žaganju aluminija, izpraznite spodnji pokrov žaginega lista in ne uporabljajte odsesavanja odrezkov.

##

Za odstranitev delčkov z obdelovanca in velikih odrezkov lahko odprete spodnji pokrov žaginega lista (46).

- Izklopite električno orodje in odstranite akumulatorsko baterijo iz električnega orodja.
- Počakajte, da se žagin list popolnoma ustavi.
- Obrnite električno orodje na stran.
- Odprite talno rešetko (33) (glejte sliko a).
- Zatiče (47) spodnjega pokrova žaginega lista rahlo povlecite navzven in odprite spodnji pokrov žaginega lista (46).
- Odstranite drobce obdelovanca in odrezke.
- Znova zaprite spodnji pokrov žaginega lista (46), da se zatiči (47) zaskočijo.
- Zaprite talno rešetko (33).
- Električno orodje namestite v delovni položaj.

##

- Ustrezno gibko cev sesalnika vtaknite v odsesovalni adapter (31).

Sesalnik za prah mora ustrezati želenemu obdelo‌vancu.

Za odsesavanje zdravju izredno nevarnih, rakotvornih ali suhih vrst prahu uporabljajte poseben sesalnik za prah.