# Dulkių, pjuvenų ir drožlių nusiurbimas

Medžiagų, kurių sudėtyje yra švino, kai kurių rūšių me‌dienos, mineralų ir metalų dulkės gali būti kenksmin‌gos sveikatai. Dirbančia‌jam arba netoli esantiems asmenims nuo sąlyčio su dulkėmis arba jų įkvėpus gali kilti alerginės reakcijos, taip pat jie gali susirgti kvėpavimo takų ligomis.
Kai kurios dulkės, pvz., ąžuolo ir buko, yra vėžį sukeliančios, o ypač, kai mediena yra apdorota specialiomis me‌die‌nos priežiūros priemonėmis (chromatu, medienos apsaugos priemonėmis). Medžiagas, kuriose yra as‌besto, leidžiama apdoroti tik specialistams.

- Jei yra galimybė, naudokite apdirbamai medžiagai tinkančią dulkių nusiurbimo įrangą.
- Pasirūpinkite geru darbo vietos vėdinimu.
- Rekomenduojama dėvėti kvėpavimo takų apsauginę kaukę su P2 klasės filtru.

Laikykitės jūsų šalyje galiojančių apdoro‌jamoms medžiagoms taikomų taisyklių.

- Saugokite, kad darbo vietoje nesusikauptų dulkių. Dulkės lengvai užsidega.

Dulkių ir pjuvenų nusiurbimo įrangą gali užblokuoti dulkės, pjuvenos ir atskilusios ruošinio dalys.

- Išjunkite elektrinį įrankį ir išimkite akumuliatorių.
- Palaukite, kol pjūklo diskas visiškai sustos.
- Nustatykite užsiblokavimo priežastį ir ją pašalinkite.

- Kad pjaunant aliuminį nekiltų gaisro pavojus, ištuštinkite apatinį pjūklo disko gaubtą ir nenaudokite drožlių nusiurbimo įrangos.

##

Norėdami pašalinti nulūžusias ruošinio dalis ir dideles skiedras, galite atidengti apatinį pjūklo disko gaubtą (46).

- Išjunkite elektrinį įrankį ir išimkite akumuliatorių iš elektrinio įrankio.
- Palaukite, kol pjūklo diskas visiškai sustos.
- Elektrinį įrankį paguldykite ant šono.
- Atidarykite pagrindo groteles (33) (žr. a pav.).
- Apatinio pjūklo disko gaubto liežuvėlius (47) šiek tiek praplėskite ir atidarykite apatinį pjūklo disko gaubtą (46).
- Pašalinkite nulūžusias ruošinio daleles ir drožles.
- Vėl uždarykite pjūklo disko gaubtą (46) tiek, kad liežuvėliai (47) užsifiksuotų.
- Uždarykite pagrindo groteles (33).
- Elektrinį įrankį nustatykite į darbinę padėtį.

##

- Tinkamą dulkių siurblio žarną įstatykite į nusiurbimo adapterį (31).

Dulkių siurblys turi būti pritaikytas apdirbamo ruošinio pjuvenoms, drožlėms ir dulkėms nu‌siurb‌ti.

Sveikatai ypač pavojingoms, vėžį suke‌lian‌čioms, sausoms dulkėms nusiurbti būtina naudoti spe‌cialų dulkių siurblį.