# การติดตั้งส่วนประกอบแต่ละชิ้น

- นำ‌ชิ้นส่วน‌ทั้งหมด‌ที่จัดส่ง‌มาออกจาก‌หีบห่อ‌อย่าง‌ระมัดระวัง
- นำ‌วัสดุหีบห่อทั้งหมด‌ออกจาก‌เครื่องมือไฟฟ้า‌และ‌อุปกรณ์‌ประกอบ‌ที่‌จัดส่งมา

- หมุนสกรูล็อค (34) ด้วยปลายประแจแหวน (9) จนสุดไปในทิศทางหมุน "เปิดกุญแจ" และเปิดตะแกรงรองพื้น (33) (ดูภาพประกอบ a)
  เอา‌วัสดุ‌บรรจุภัณฑ์‌ใต้บล็อกมอเตอร์‌ออกมา‌แล้ว

ชิ้นส่วนของเครื่องต่อไปนี้ถูกยึดกับตัวเรือนโดยตรง: ไม้ดัน (12), ประแจแหวน (9), ประแจขันหกเหลี่ยม (10), แผงกำหนดแนวขนาน (5), ฉากหยุดมุม (2), ข้อต่อท่อดูดออก (31), แผงกำหนดแนวขนานเพิ่ม (43) พร้อมชุดยึด (44), กระบังป้องกัน (3)

- หากท่านต้องใช้ชิ้นส่วนของเครื่องชิ้นใดชิ้นหนึ่ง ให้เอาออกจากตำแหน่งจัดเก็บอย่างระมัดระวัง

##

หมายเหตุ: หากจำเป็น ให้ทำความสะอาดชิ้นส่วนทั้งหมดที่จะติดตั้งก่อนจัดวางตำแหน่ง

- หมุนข้อเหวี่ยง (15) ตามเข็มนาฬิกาจนสุดเพื่อให้ใบเลื่อย (26) อยู่ในตำแหน่งสูงสุดเหนือโต๊ะเลื่อย
- คลายคันหนีบ (36) ตามเข็มนาฬิกาจนกระทั่งเข็มชี้ขึ้นด้านบน
- เลื่อนลิ่มแยก (4) ไปในทิศทางคันหนีบ (36) จนสามารถดึงขึ้นด้านบน
- ดึงลิ่มแยกทั้งหมดขึ้นด้านบนจนอยู่ในตำแหน่งเหนือกึ่งกลางใบเลื่อยพอดี
- ปล่อยให้หมุดทั้งสอง (37) ขบเข้าในรูด้านล่างที่ลิ่มแยก และขันคันหนีบ (36) กลับให้แน่นอีกครั้ง
  เครื่องหมาย (35) บริเวณตัวหนีบและคันหนีบ (36) ต้องชี้ขึ้นด้านบน

##

- วางแผ่นแทรกโต๊ะ (25) เหนือลิ่มแยก (4) ในช่องเครื่องมือ
- หมุนสกรูล็อค (38) ด้วยปลายประแจแหวน (9) จนสุดไปในทิศทางหมุน "ปิดกุญแจ"

ด้านหน้าของแผ่นแทรกโต๊ะ (25) จะต้องราบเป็นระดับเดียวกันหรืออยู่ต่ำกว่าโต๊ะเลื่อยเล็กน้อย ด้านท้ายจะต้องราบเป็นระดับเดียวกันหรืออยู่เหนือโต๊ะเลื่อยเล็กน้อย

##

หมายเหตุ: ติดตั้งกระบังป้องกันเฉพาะเมื่อลิ่มแยกอยู่ในตำแหน่งด้านบนสุดเหนือกึ่งกลางใบเลื่อยพอดี (ดูภาพประกอบ b2) อย่าติดตั้งกระบังป้องกันเมื่อลิ่มแยกอยู่ในตำแหน่งต่ำสุด (สภาพจัดส่งจากโรงงานหรือตำแหน่งเลื่อยร่อง) (ดูภาพประกอบ b1)

- คลายคันหนีบ (39) ออกและถอดกระบังป้องกัน (3) ออกจากที่ยึด (11)
- จับการ์ดใบเลื่อย (รางโลหะด้านบน) ของกระบังป้องกัน (3) ให้แน่นด้วยมือข้างหนึ่ง และเลื่อนคันหนีบ (39) ขึ้นด้วยมืออีกข้างหนึ่ง
- ดันหมุดนำ (40) ไปด้านหลังลงในร่องบนลิ่มแยก (4)
- เลื่อนกระบังป้องกัน (3) ลงจนการ์ดใบเลื่อย (รางโลหะด้านบน) ขนานกับพื้นผิวโต๊ะเลื่อย (23)
- ดันด้ามหนีบ (39) ลง คันหนีบต้องขบเข้าอย่างรู้สึกได้และได้ยินเสียง กระบังป้องกัน (3) ต้องถูกติดตั้งอย่างแน่นหนาและปลอดภัย

- ก่อนใช้งานแต่ละครั้งให้ตรวจสอบว่ากระบังป้องกันเคลื่อนไหวได้อย่างถูกต้อง อย่าใช้เครื่องมือไฟฟ้าหากกระบังป้องกันไม่สามารถเคลื่อนไหวได้อย่างอิสระและไม่ปิดทันที

##

ท่านสามารถวางแผงกำหนดแนวขนาน (5) ได้ทั้งทางซ้ายหรือทางขวาของใบเลื่อย

- คลายด้ามหนีบ (41) ของแผงกำหนดแนวขนาน (5) ออก ในลักษณะนี้ตัวนำรูปตัว V (42) จะถูกปลด
- ในขั้นแรกให้สอดแผงกำหนดแนวขนานโดยให้ตัวนำรูปตัว V อยู่ในร่องตัวนำ (32) ของโต๊ะเลื่อย จากนั้นจึงจัดแผงกำหนดแนวขนานให้เข้าในร่องนำด้านหน้า (27) ของโต๊ะเลื่อย ตอนนี้‌ท่าน‌สามารถ‌เลื่อน‌แผง‌กำหนด‌แนวขนานได้อย่างอิสระ
- เมื่อต้องการล็อคแผงกำหนดแนวขนานให้กดด้ามหนีบ (41) ลง

##

สำหรับการเลื่อยชิ้นงานแคบและการเลื่อยมุมเอียงในแนวตั้ง ท่านต้องติดตั้งแผงกำหนดแนวขนานเพิ่ม (43) เข้ากับแผงกำหนดแนวขนาน (5) แผงกำหนดแนวขนานเพิ่มสามารถติดตั้งทางซ้ายหรือทางขวาเข้ากับแผงกำหนดแนวขนาน (5) ได้ตามต้องการ

สำหรับการติดตั้งให้ใช้ชุดยึด "แผงกำหนดแนวขนานเพิ่ม" (44) (สกรูยึด 2 ตัว ประเก็นวงแหวน 2 ชิ้น น๊อตปีก 2 ตัว)

- ใส่สกรูยึดผ่านรูด้านข้างในแผงกำหนดแนวขนาน (5)
- หัวของสกรูทำหน้าที่เป็นตัวนำสำหรับแผงกำหนดแนวขนานเพิ่ม
- เลื่อนแผงกำหนดแนวขนานเพิ่ม (43) ไปเหนือหัวของสกรูยึด
- ประกอบประเก็นวงแหวนเข้ากับสกรูยึดและยึดให้แน่นด้วยน๊อตปีก

##

- สอดรางนำ (45) ของฉากหยุดมุม (2) เข้าในร่องนำ (30) ร่องใดร่องหนึ่งของโต๊ะเลื่อยที่ทำไว้สำหรับจุดประสงค์นี้