# Provjera i namještanje osnovnih postavki

Kako bi se postigli precizni rezovi, nakon intenzivne uporabe morate provjeriti osnovne postavke električnog alata i po potrebi ih namjestiti.
Za to je potrebno iskustvo i odgovarajući specijalni alat.

Bosch servis će ove radove izvesti brzo i pouzdano.

##

- Stavite električni alat u radni položaj.
- Namjestite vertikalni kut kosog rezanja lista pile na 0°.
- Skinite zaštitni poklopac (3).

### Provjera (vidjeti sliku J1)

- Izvadite umetak za stol (25) vidi Montaža umetka za stol (vidjeti sliku c).
- Namjestite kutomjer na 90° i stavite ga na stol za piljenje (23).

Krak kutomjera mora se podudarati s listom pile (26) po čitavoj dužini.

### Namještanje (vidjeti sliku J2)

- Otpustite vijak (58). Time se može pomaknuti graničnik za 0° (22).
- Otpustite polugu za uglavljivanje (20).
- Pomaknite ručni kotač (14) prema graničniku za 0° tako da se krak kutomjera podudara s listom pile po čitavoj dužini.
- Držite ručni kotač u ovom položaju i ponovno stegnite polugu za uglavljivanje (20).
- Ponovno stegnite vijak (58).
- Ponovno montirajte umetak za stol (25) vidi Montaža umetka za stol (vidjeti sliku c).

Ako pokazivač kuta (21) nakon namještanja nije u liniji s oznakom 0° na skali (19), onda pomoću standardnog križnog odvijača otpustite vijak (59) i izravnajte pokazivač kuta uzduž oznake 0°.

Ponovite gore navedene radne korake odgovarajuće za vertikalni kut kosog rezanja od 45° (otpuštanje vijka (60); pomicanje graničnika za 45° (18)). Pritom se pokazivač kuta (21) ne smije ponovno pomaknuti.

##

- Stavite električni alat u radni položaj.
- Skinite zaštitni poklopac (3).

### Provjera

- Olovkom označite prvi lijevi zubac pile koji je vidljiv straga iznad umetka za stol.
- Namjestite kutomjer na 90° i stavite ga rub utora za vođenje (30).
- Pomičite krak kutomjera sve dok ne dodirne označeni zubac pile i očitajte razmak između lista pile i utora za vođenje.
- Okrećite list pile sve dok označeni zubac ne bude sprijeda iznad umetka za stol.
- Pomaknite kutomjer uzduž utora za vođenje do označenog zupca pile.
- Ponovno izmjerite razmak između lista pile i utora za vođenje.

Oba izmjerena razmaka moraju biti identična.

### Namještanje

- Otpustite šesterokutne vijke (61) sprijeda ispod stola za piljenje i šesterokutne vijke (62) straga ispod stola za piljenje isporučenim šesterokutnim ključem (10).
- Oprezno pomičite list pile sve dok ne bude paralelan s utorom za vođenje (30).
- Ponovno pritegnite sve vijke (61) i (62).

##

- Pozicionirajte paralelni graničnik desno od lista pile.
  Pomičite paralelni graničnik sve dok oznaka u pokazivaču na skali (56) ne pokaže na donjoj skali 29 cm.
  Za fiksiranje steznu ručku (41) ponovno pritisnite prema dolje.
- Povucite steznu ručku (13) skroz prema gore i izvucite proširenje stola za piljenje (6) do graničnika prema van.

### Provjera

Pokazivač razmaka (57) mora na gornjoj skali (1) pokazati identičnu vrijednost kao što je i oznaka u pokazivaču na skali (56) na donjoj skali (1).

### Namještanje

- Izvucite proširenje stola za piljenje (6) do graničnika prema van.
- Otpustite vijak (63) križnim odvijačem i centrirajte pokazivač razmaka (57) uzduž oznake 29 cm na gornjoj skali (1).

##

- Stavite električni alat u radni položaj.
- Skinite zaštitni poklopac (3).
- Otpustite steznu ručku (41) paralelnog graničnika i pomičite je sve dok ne dodirne list pile.

### Provjera

Paralelni graničnik (5) mora dodirivati list pile po čitavoj dužini.

### Namještanje

- Otpustite šesterokutne vijke (64) isporučenim šesterokutnim ključem (10).
- Oprezno pomičite paralelni graničnik (5) sve dok ne dodiruje list pile po čitavoj dužini.
- Paralelni graničnik držite u tom položaju i ponovno pritisnite steznu ručku (41) prema dolje.
- Ponovno zategnite šesterokutne vijke (64).

##

Zatezna sila paralelnog graničnika (5) može popustiti nakon česte uporabe.

- Pritežite vijak za podešavanje (24) sve dok paralelni graničnik ne možete ponovno čvrsto pričvrstiti na stol za piljenje.

##

- Stavite električni alat u radni položaj.
- Skinite zaštitni poklopac (3).
- Pomičite paralelni graničnik (5) s desne strane sve dok ne dodirne list pile.

### Provjera

Oznaka pokazivača na skali (56) mora biti u liniji s oznakom 0 mm na skali (1).

### Namještanje

- Otpustite vijak (65) križnim odvijačem i centrirajte oznaku uzduž oznake 0 mm.

##

### Provjera

Prednja strana umetka za stol (25) mora biti u ravnini ili malo ispod stola za piljenje, a stražnja strana mora biti u ravnini ili malo iznad stola za piljenje.

### Namještanje

- Vrhom okastog ključa (9) namjestite ispravnu razinu vijaka za podešavanje (66).