# Περιεχόμενο συσκευασίας

Πριν τη θέση σε λειτουργία για πρώτη φορά του ηλεκτρικού εργαλείου ελέγξτε, εάν παραδόθηκαν όλα τα πιο κάτω αναφερόμενα εξαρτήματα:

- Επιτραπέζιο δισκοπρίονο με συναρμολογημένο πριονόδισκο (26) και σφήνα διακένου (4)
- Γωνιακός οδηγός (2)
- Οδηγός παραλλήλων (5)
- Πρόσθετος οδηγός παραλλήλων (43)
- Σετ εξαρτημάτων στερέωσης «Πρόσθετος οδηγός παραλλήλων» (44) (2 βίδες στερέωσης, 2 ροδέλες, 2 παξιμάδια τύπου πεταλούδας)
- Προστατευτικό κάλυμμα (3)
- Κλειδί εσωτερικού εξαγώνου (10)
- Πολυγωνικό κλειδί (9) με μύτη κατσαβιδιού για βίδες απλής εγκοπής
- Ράβδος ώθησης (12)
- Ένθετο τραπεζιού (25)

Υπόδειξη: Ελέγξτε το ηλεκτρικό εργαλείο για τυχόν βλάβες ή ζημιές.
Πριν συνεχίσετε να χρησιμοποιείτε το ηλεκτρικό εργαλείο πρέπει να ελέγξετε προσεκτικά, αν οι διατάξεις προστασίας και τυχόν εξαρτήματα με μικρές ζημιές λειτουργούν άψογα και σύμφωνα με τον προορισμό τους. Βεβαιωθείτε ότι τα κινητά εξαρτήματα λειτουργούν άριστα και δε σφηνώνουν καθώς και ότι δεν υπάρχουν χαλασμένα εξαρτήματα. Όλα τα εξαρτήματα πρέπει να είναι σωστά συναρμολογημένα και να εκπληρώνουν όλες τις προϋποθέσεις που είναι απαραίτητες για την εξασφάλιση μιας άψογης λειτουργίας.
Χαλασμένες προστατευτικές διατάξεις και χαλασμένα εξαρτήματα πρέπει να προσκομίζονται σε ένα αναγνωρισμένο ειδικό συνεργείο για επισκευή ή αντικατάσταση.