# Dodatne sigurnosne napomene

- Kod montaže lista pile nosite zaštitne rukavice. Postoji opasnost od ozljede.

- Ne koristite listove pile od visokolegiranog brzoreznog čelika (HSS-čelika). Takvi listovi pile mogu lako puknuti.

- Koristite samo listove pile koji odgovaraju karakterističnim podacima navedenim u ovim uputama za uporabu i na električnom alatu i koji su ispitani prema EN 847‑1 i odgovarajuće označeni.

- Električni alat nikada ne koristite bez umetka za stol. Zamijenite neispravan umetak za stol. Bez besprijekornog umetka za stol mogli biste se ozlijediti na listu pile.

- Radno mjesto održavajte čistim. Mješavine materijala posebno su opasne. Prašina lakih metala može izgorjeti ili eksplodirati.

- Odaberite za obrađivani materijal prikladni list pile.

- Koristite samo listove pile koje je preporučio proizvođač ovog električnog alata i koji su prikladni za obrađivani materijal.

- Izradak približavajte samo listu pile koji se okreće. Inače postoji opasnost od povratnog udarca ako bi se list pile zaglavio u izratku.

- U slučaju oštećenja i nestručne uporabe aku-ba‌terije mogu se pojaviti pare. Aku-baterija može izgorjeti ili eksplodirati. Dovedite svježi zrak i u slučaju potrebe zatražite liječničku pomoć. Pare mogu nadražiti dišne puteve.

- Ne otvarajte aku-bateriju. Postoji opasnost od kratkog spoja.

- Oštrim predmetima kao što su npr. čavli, odvijači ili djelovanjem vanjske sile aku-baterija se može oštetiti. Može doći do unutrašnjeg kratkog spoja i aku-baterija može izgorjeti, razviti dim, eksplodirati ili se pregrijati.

- Aku-bateriju koristite samo u proizvodima proizvođača. Samo na ovaj način je aku-baterija zaštićena od opasnog preopterećenja.

| Zaštitite aku-bateriju od vrućine, npr. također od stalnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.