# Üksikosade paigaldamine

- Võtke tarnekomplekti kõik osad pakendist ettevaatlikult välja.
- Eemaldage seadme ja tarvikute küljest pakkematerjal.

- Keerake lukustuskruvid (34) silmusvõtme (9) kruvikeerajaotsakuga pööramissuunas "lukk lahti" lõpuni ja avage põhjavõre (33) (vt jn a).
  Eemaldage mootoriploki alt pakkematerjal.

Otse korpuse külge on kinnitatud järgmised seadmeosad: lükkepulk (12), silmusvõti (9), sisekuuskantvõti (10), paralleeljuhik (5), nurgajuhik (2), tolmueemaldusadapter (31), lisaparalleeljuhik (43) koos kinnitusdetailide komplektiga (44), kaitsekate (3).

- Vajaduse korral võtke need hoidikutest ettevaatlikult välja.

##

Märkus. Vajadusel puhastage enne positsioneerimist kõik paigaldatavad osad.

- Keerake vänta (15) päripäeva lõpuni nii, et saeketas (26) asuks saepingi kohal kõrgeimas asendis.
- Vabastage lukustushoob (36), keerates selle päripäeva suunaga üles.
- Lükake kiilu (4) kinnitushoova (36) suunas, kuni seda saab üles tõmmata.
- Tõmmake eralduskiil täiesti üles, et see asetseks täpselt saeketta keskpunkti kohal.
- Laske mõlemal tihvtil (37) lukustuda kiilul olevates avades ja fikseerige kinnitushoob (36).
  Märgistused (35) klambril ja lukustushooval (36) peavad olema joondatud näidatud viisil.

##

- Asetage vaheplaat (25) tööriistašahti eralduskiilule (4).
- Keerake lukustuskruvi (38) silmusvõtme (9) kruvikeerajaotsakuga pööramissuunas „lukk kinni“ lõpuni.

Vaheplaadi (25) esikülg peab olema saepingiga ühetasa või saepingist pisut madalamal, tagakülg peab olema saepingiga ühetasa või saepingist pisut kõrgemal.

##

Juhis: Paigaldage kaitsekate üksnes juhul, kui lõikekiil asub täpselt saeketta keskpunkti kohal kõrgeimas asendis (vt joonist b2). Ärge paigaldage kaitsekatet, kui lõikekiil asub madalaimas asendis (kiilu asend seadme tarnimisel ning soonte lõikamisel) (vt joonist b1).

- Vabastage lukustushoob (39) ja eemaldage kaitsekate (3) hoidikust (11).
- Hoidke ühe käega kaitsekatte metallrööbast (3) ja tõstke teise käega lukustushooba (39) üles.
- Lükake juhtpoldid (40) tahapoole lõikekiilul (4) olevasse soonde.
- Viige kaitsekate (3) alla, kuni kettakaitse (ülemine metallrööbas) on paralleelne saepingiga (23).
- Suruge lukustushoob (39) alla. Lukustushoob peab tuntavalt ja kuuldavalt lukustuma ning kaitsekate (3) peab olema tugevalt ja kindlalt paigaldatud.

- Kontrollige enne igat kasutust, et kaitsekate liiguks probleemideta. Ärge kasutage elektrilist tööriista, kui kaitsekate ei liigu vabalt ja kohe ei sulgu.

##

Paralleeljuhikut (5) saab kinnitada saekettast paremale või vasakule.

- Vabastage lukustushoob (41) paralleeljuhikul (5). Sellega vabaneb V-soon (42).
- Asetage paralleeljuhik kõigepealt V-soonega saepingi juhtsoonde (32). Seejärel seadke paralleeljuhik paika saepingi eesmises juhtsoones (27).
  Paralleeljuhikut saab nüüd nihutada mis tahes suunas.
- Paralleeljuhiku fikseerimiseks suruge kinnitushoob (41) alla.

##

Kitsaste toorikute ja vertikaalse kaldenurga saagimiseks tuleb täiendav paralleeljuhik (43) monteerida paralleeljuhiku (5) külge.
Täiendavat paralleeljuhikut saab vastavalt vajadusele monteerida paralleeljuhiku (5) vasakule või paremale poole.

Kasutage monteerimiseks täiendava paralleeljuhiku kinnituskomplekti (44) (2 kinnituskruvi, 2 alusseibi, 2 liblikkruvi).

- Lükake kinnituskruvid läbi paralleeljuhiku (5) külgedel asuvate avade.
- Kruvipead on seejuures täiendava paralleeljuhiku juhikuks.
- Lükake täiendav paralleeljuhik (43) üle kinnituskruvide peade.
- Asetage alusseibid kinnituskruvidele ja pingutage kruvid liblikmutrite abil kinni.

##

- Asetage nurgajuhiku (2) juhtsiin (45) saepingi ühte selleks mõeldud juhtsoonde (30).