# Montáž jednotlivých súčiastok

- Pozorne a starostlivo vyberte z obalov náradie a všetky dodané súčiastky.
- Odstráňte z elektrického náradia a z dodaného príslušenstva všetok obalový materiál.

- Otočte aretačné skrutky (34) s hrotom prstencového kľúča (9) až na doraz v smere „Zámok otv.“ a otvorte mriežku v dne (33) (pozri obrázok a).
  Odstráňte obalový materiál pod blokom motora.

Priamo na telese sú upevnené nasledujúce prvky náradia: posúvač obrobku (12), prstencový kľúč (9), kľúč s vnútorným šesťhranom (10), paralelný doraz (5), uhlový doraz (2), odsávací adaptér (31), prídavný paralelný doraz (43) s upevňovacou súpravou (44), ochranný kryt (3).

- Keď budete niektorý prvok náradia potrebovať, vyberte ho opatrne z úložnej priehradky.

##

Upozornenie: Ak je to potrebné, očistite pred nastavením pozície všetky montované diely.

- Otáčajte kľukou (15) v smere pohybu hodinových ručičiek až na doraz tak, aby sa pílový list (26) nachádzal v najvyššej možnej pozícii nad rezacím stolom.
- Povoľujte upínaciu páčku (36) v smere pohybu hodinových ručičiek, kým nesmeruje hore.
- Posúvajte štrbinový klin (4) v smere upínacej páčky (36), až kým sa nedá ťahať nahor.
- Potiahnite štrbinový klin úplne nahor tak, aby bol pozične nastavený presne nad stredom pílového listu.
- Nechajte obidva kolíky (37) zaskočiť do dolných otvorov na štrbinovom kline a opäť dotiahnite upínaciu páčku (36).
  Označenia (35) na svorke a upínacej páčke (36) musia byť zarovnané, ako je to znázornené.

##

- Položte vložku stola (25) nad štrbinový klin (4) do šachty pre nástroj.
- Otáčajte aretačnú skrutku (38) hrotom prstencového kľúča (9) až na doraz v smere otáčania „Zámok zatv.“.

Predná strana vložky stola (25) musí byť zalícovaná alebo trochu pod rezacím stolom, zadná strana musí byť zalícovaná alebo trochu nad rezacím stolom.

##

Upozornenie: Ochranný klin namontujte len vtedy, keď je štrbinový klin umiestnený v úplne hornej polohe presne nad stredom pílového listu (pozri obrázok b2). Ochranný klin nemontujte, keď sa štrbinový klin nachádza v úplne dolnej polohe (stav pri dodaní alebo pozícia na pílenie drážok) (pozri obrázok b1).

- Uvoľnite upínaciu páčku (39) a odoberte ochranný kryt (3) z držiaka (11).
- Jednou rukou držte kovovú koľajničku ochranného krytu (3) a druhou rukou držte upínaciu páčku (39) nahor.
- Posuňte vodiaci čap (40) dozadu, do drážky na štrbinovom kline (4).
- Veďte ochranný kryt nadol (3), až kým nie je ochrana pílového listu (horná kovová koľajnička) paralelne s povrchom stola píly (23).
- Stlačte upínaciu páčku (39) nadol. Upínacia páčka musí citeľne a počuteľne zaskočiť a ochranný kryt (3) musí byť pevne a bezpečne namontovaný.

- Pred každým použitím skontrolujte, či sa ochranný kryt bezchybne pohybuje. Nepoužívajte elektrické náradie vtedy, keď nie je ochranný kryt voľne pohyblivý a nedochádza k okamžitému zatváraniu.

##

Paralelný doraz (5) sa môže umiestniť buď vľavo, alebo vpravo od pílového listu.

- Uvoľnite upevňovaciu rukoväť (41) paralelného dorazu (5). Tým sa vedenie tvaru V (42) odľahčí.
- Vložte najprv paralelný doraz s vedením tvaru V do vodiacej drážky (32) rezacieho stola. Potom nastavte pozíciu paralelného dorazu do prednej vodiacej drážky (27) rezacieho stola.
  Paralelný doraz sa teraz dá ľubovoľne posúvať.
- Na zaaretovanie paralelného dorazu stlačte upevňovaciu páčku (41) nadol.

##

Na rezanie úzkych obrobkov a na rezanie vertikálnych uhlov zošikmenia musíte namontovať prídavný paralelný doraz (43) na paralelný doraz (5).
Prídavný paralelný doraz sa môže podľa potreby namontovať na paralelný doraz (5) vľavo alebo vpravo.

Použite na montáž upevňovaciu súpravu „Prídavný paralelný doraz“ (44) (2 upevňovacie skrutky, 2 podložky, 2 krídlové skrutky).

- Vsuňte upevňovacie skrutky cez bočné otvory na paralelnom doraze (5).
- Hlavy skrutiek budú pritom slúžiť ako vedenie prídavného paralelného dorazu.
- Nasuňte prídavný paralelný doraz (43) cez hlavy upevňovacích skrutiek.
- Položte podložky na upevňovacie skrutky a skrutky pecne utiahnite pomocou krídlových matíc.

##

- Zaveďte lištu (45) uhlového dorazu (2) do určenej vodiacej drážky (30) rezacieho stola.