# Sandėliavimas ir transportavimas

## Prietaiso elementų laikymas (žr. O1–O2 pav.)

Yra galimybė kai kuriuos prietaiso elementus laikyti saugiai pritvirtintus prie elektrinio įrankio.

- Papildomą lygiagrečiąją atramą (43) nuimkite nuo lygiagrečiosios atramos (5).
- Visas nuimtas prietaiso dalis įstatykite į jų dėtuves ant korpuso (žr. žemiau pateiktą lentelę).

Prietaiso elementas | Dėtuvė
--- | ---
Lygiagrečioji atrama (5) | Apsukite, iš apačios įstatykite į kreipiamuosius bėgelius ir užfiksuokite fiksuojamąja rankenėle (41)
Stumiamasis strypelis (12) | Įstatykite į dėtuvę (67)
Apsauginis skydas (3) | Įstatykite į laikiklyje (11) esančias išėmas ir užveržkite prispaudžiamąja svirtele (39)
Šešiabriaunis raktas (10) | Įstatykite į dėtuvę (68)
Kilpinis raktas (9) | Įstatykite į dėtuvę (69)
Kampinė atrama (2) | Įstatykite į dėtuvę (7)
Papildoma lygiagrečioji atrama (43) | Įstumkite į lygiagrečios atramos (5) užpakalinėje dalyje esantį griovelį ir užveržkite sparnuotaisiais varžtais

## Elektrinio įrankio nešimas

- Prieš atliekant bet kokius elektrinio įrankio priežiū‌ros darbus (atliekant techninę priežiūrą ar keičiant įrankį ir t. t.), o taip pat elektrinį įrankį transpor‌tuojant ir sandėliuojant, būtina iš jo išimti akumuliatorių. Priešingu atveju galite susižeisti, netyčia nuspaudę įjungi‌mo-išjungimo jungiklį.

Prieš transportuodami elektrinį prietaisą atlikite šiuos veiksmus:

- Nustatykite elektrinį įrankį į transportavimo padėtį žr. Transportavimo padėtis.
- Nuimkite visą papildomą įrangą, kurios negalite tvirtai primontuoti prie elektrinio prietaiso.
  Jei yra galimybė, nenaudojamus pjūklo diskus transportuokite uždaroje talpykloje.
- Stalo platinamąją dalį (6) visiškai įstumkite į vidų ir, kad užfiksuotumėte, paskauskite žemyn fiksuojamąją rankenėlę (13).
- Prietaisą kelkite ir transportuokite laikydami už rankenų (29).

- Elektriniam prietaisui transportuoti naudokite tik transportavimo įtaisus ir niekada nenaudokite apsauginių įtaisų.