# Instrucţiuni de siguranţă suplimentare

- La montarea pânzei de ferăstrău purtaţi mănuşi de protecţie. Există pericol de rănire.

- Nu folosiţi pânze de ferăstrău din oţel rapid. Astfel de pânze de ferăstrău se pot rupe cu uşurinţă.

- Folosiţi numai pânze de ferăstrău care corespund specificaţiilor din prezentele instrucţiuni şi celor de pe scula electrică care au fost verificate şi marcate corespunzător, conform EN 847‑1.

- Nu utilizaţi niciodată scula electrică fără inserţia de masă. Înlocuiţi inserţia de masă defectă. Fără o inserţie de masă optimă, pânza de ferăstrău poate provoca răniri.

- Păstraţi-vă locul de muncă curat. Amestecurlle de materiale sunt deosebit de periculoase. Pulberile de metal uşor pot arde sau exploda.

- Alegeţi pânza de ferăstrău adecvată pentru materialul pe care doriţi să‑l prelucraţi.

- Întrebuinţaţi numai pânzele de ferăstrău recomandate de către producătorul acestei scule electrice şi şi care sunt adecvate pentru materialul pe care doriţi să-l prelucraţi.

- Conduceţi piesa de lucru spre pânza de ferăstrău numai când aceasta din urmă se află în mişcare. În caz contrar există pericol de recul, dacă pânza de ferăstrău se agaţă în piesa de lucru.

- În cazul deteriorării sau utilizării necorespunzătoare a acumulatorului, se pot degaja vapori. Acumulatorul poate arde sau exploda. Aerisiţi bine încăperea şi solicitaţi asistenţă medicală dacă starea dumneavoastră de sănătate se înrăutăţeşte. Vaporii pot irita căile respiratorii.

- Nu deschideţi acumulatorul. Există pericol de scurtcircuit.

- În urma contactului cu obiecte ascuţite ca de exemplu cuie sau şurubelniţe sau prin acţiunea unor forţe exterioare asupra sa, acumulatorul se poate deteriora. Se poate produce un scurtcircuit intern în urma căruia acumulatorul să se aprindă, să scoată fum, să explodeze sau să se supraîncălzească.

- Utilizaţi acumulatorul numai pentru produsele oferite de acelaşi producător. Numai astfel acumulatorul va fi protejat împotriva unei suprasolicitări periculoase.

| Feriţi acumulatorul de căldură, de asemenea, de exemplu, de radiaţii solare continue, foc, murdărie, apă şi umezeală. În caz contrar, există pericolul de explozie şi scurtcircuit.