# Допълнителни указания за безопасност

- При монтирането на циркулярния диск работете с предпазни ръкавици. Съществува опасност от нараняване.

- Не използвайте циркулярни дискове от бързорезна стомана. Такива циркулярни дискове са крехки и се чупят лесно.

- Използвайте само циркулярни дискове, които съответстват на посочените в това ръководство за експлоатация и върху електроинструмента данни и са изпитани по EN 847‑1 и обозначени по съответния начин.

- Никога не използвайте електроинструмента без приставката за маса. Сменяйте дефектната приставка за маса. Ако приставката за маса не е в безукорно състояние, съществува повишена опасност да се нараните от циркулярния диск.

- Поддържайте работното си място чисто. Смесите от материал са особено опасни. Прахът от лек метал може да гори или експлодира.

- Изберете подходящ циркуляр за материала, който ще режете.

- Използвайте само дискове, които се препоръчват от производителя на електроинструмента и са подходящи за обработвания от Вас материал.

- Подвеждайте детайла само към движещ се циркулярен диск. В противен случай, ако зъбите се заклинят в детайла, съществува опасност от възникване на откат.

- При повреждане и неправилна експлоа‌тация от акумулаторната батерия могат да се отделят пари. Акумулаторната батерия може да се запали или да експлодира. Погрижете се за добро проветряване и при оплаквания се обърнете към лекар. Парите могат да раздразнят дихателните пътища.

- Не отваряйте акумулаторната батерия. Съществува опасност от възникване на късо съединение.

- Акумулаторната батерия може да бъде повредена от остри предмети, напр. пирони или отвертки, или от силни удари. Може да бъде предизвикано вътрешно късо съединение и акумулаторната батерия може да се запали, да запуши, да експлодира или да се прегрее.

- Използвайте акумулаторната батерия само в продукти на производителя. Само така тя е предпазена от опасно за нея претоварване.

| Предпазвайте акумулаторната батерия от високи температури, напр. вследствие на продължително излагане на директна слънчева светлина, огън, мръсотия, вода и овлажняване. Има опасност от експлозия и късо съединение.