# Sahanterän vaihto (katso kuvat l1−l4)

- Irrota akku, ennen kuin alat tehdä sähkötyökaluun liittyviä töitä (esim. huolto, käyttötarvikkeen vaihto, jne.). Irrota akku myös sähkötyökalun kuljetuksen ja säilytyksen ajaksi. Käynnistyskytkimen tahaton painallus aiheuttaa loukkaantumisvaaran.

- Käytä suojakäsineitä, kun asennat sahanterän. Loukkaantumisvaara.

- Käytä ainoastaan sahanteriä, joiden suurin sallittu nopeus on sähkötyökalun tyhjäkäyntikierroslukua suurempi.

- Käytä vain sahanteriä, jotka ovat tämän käyttöoppaan ja sähkötyökalun tietojen mukaisia ja testattu ja merkitty standardin EN 847‑1 mukaan.

- Käytä vain tämän sähkötyökalun valmistajan suosittelemia ja kyseisen materiaalin työstöön soveltuvia sahanteriä. Näin varmistat, etteivät sahanterän hampaiden kärjet kuumene liikaa ja sulata työstettävää muovia.

- Älä käytä HSS-teräksesta valmistettuja sahanteriä. Nämä sahanterät voivat helposti murtua.

##

- Avaa kiristysvipu (39) ja vedä suojus (3) pois halkaisuveitsen (4) urasta.
- Kierrä lukitusruuvia (38) lenkkiavaimen (9) ruuvitaltalla "lukitus kiinni" -suuntaan rajoittimeen asti ja nosta pöydän sisäosa (25) pois teräkuilusta. Nostoreikä (48) helpottaa nostamista.
- Kierrä vipua (15) myötäpäivään ääriasentoonsa, jolloin sahanterä (26) on korkeimmassa asennossaan sahapöydän yläpuolella.
- Kierrä kiinnitysmutteria (49) lenkkiavaimella (9) ja vedä samalla karan lukitusvivusta (50), kunnes se lukittuu.
- Pidä karan lukitusvipua vedetyssä asennossa ja ruuvaa kiinnitysmutteri vastapäivään irti.
- Irrota kiristyslaippa (51).
- Irrota sahanterä (26).

##

- Mikäli tarpeen, puhdista kaikki kiinnitettävät osat ennen asennusta.
- Asenna uusi sahanterä teräkaran (53) kiinnityslaippaan (52).

Huomautus: älä käytä liian pieniä sahanteriä. Sahanterän ja halkaisuveitsen säteittäisvälys saa olla korkeintaan 3−8 mm.

- Varmista asennuksen yhteydessä, että sahanterän hampaiden sahaussuunta (sahanterään merkitty nuoli) osoittaa samaan suuntaan kuin halkaisuveitseen merkitty nuoli!

- Asenna kiristyslaippa (51) ja kiinnitysmutteri (49).
- Kierrä kiinnitysmutteria (49) lenkkiavaimella (9) ja vedä samalla karan lukitusvivusta (50), kunnes se lukittuu.
- Kiristä kiinnitysmutteri myötäpäivään.
- Aseta pöydän sisäosa (25) halkaisukiilan (4) kautta teräkuiluun. Kierrä lukitusruuvia (38) lenkkiavaimen (9) ruuvitaltalla ”lukitus kiinni” -suuntaan rajoittimeen asti.
- Asenna suojus (3) takaisin paikalleen.