# Lõikekiilu reguleerimine

Lõikekiil (4) ei lase saekettal (26) saeteel kinni kiiluda. Vastasel korral tekib tagasilöögi oht, kui saeketas toorikus kinni kiildub.
Veenduge, et lõikekiil on korrektselt seatud:

- Saeketta ja lõikekiilu vaheline kaugus võib olla maksimaalseltt 3−8 mm.
- Lõikekiilu paksus peab olema väiksem kui lõikelaius ja suurem kui lõikeketta paksus.
- Lõikekiil peab olema alati saekettaga ühel joonel.
- Tavaliste lõigete puhul peab lõikekiil olema alati kõrgeimas asendis.

## Eralduskiilu kõrguse seadmine (vt jn F)

Soonte saagimiseks peate seadma kiilu kõrguse.

- Kasutage elektrilist tööriista soonte või valtside lõikamiseks vaid sobiva kaitseseadisega (nt tunnelkaitsekate, survekamm).

- Avage lukustushoob (39) ja tõmmake kaitsekate (3) eralduskiilul (4) olevast soonest välja.
  Kaitsekatte kaitsmiseks kahjustuste eest hoidke seda korpusel olevas ettenähtud hoidikus (11) (vt jn O2).
- Pöörake vänta (15) päripäeva kuni lõpuni, nii et saeketas (26) on saelaua kohal kõige ülemises asendis.
- Vabastage lukustushoob (36), keerates selle päripäeva suunaga üles.
- Tõmmake eralduskiil tihvtidelt (37) (tõmmake lukustushooba (36) natuke väljapoole) maha ja lükake kiil (4) lõpuni alla.
- Laske mõlemal tihvtil (37) lukustuda kiilul olevates ülemistes avades ja fikseerige lukustushoob (36).
  Märgistused (35) klambril ja lukustushooval (36) peavad olema joondatud näidatud viisil.