# Montaža pojedinačnih delova

- Izvadite sve isporučene delove oprezno iz svoga pakovanja.
- Izvadite sav materijal od pakovanja električnog uređaja i isporučenog pribora.

- Okrenite blokadne zavrtnje (34) sa vrhom okastog ključa (9) do graničnika u pravcu okretanja „Otključavanje“ i otvorite rešetku na dnu (33) (videti sliku a).
  Uklonite materijal za pakovanje ispod bloka motora.

Na samom kućištu su pričvršćeni sledeći elementi uređaja: pokretni štap (12), okasti ključ (9), šestougaoni ključ (10), paralelni graničnik (5), ugaoni graničnik (2), usisni adapter (31), dodatni paralelni graničnik (43) sa setom za pričvršćivanje (44), zaštitni poklopac (3).

- Kada vam je potreban neki od ovih elemenata uređaja, pažljivo ih izvadite iz depoa za čuvanje.

##

Napomena: Ukoliko je potrebno, pre pozicioniranja očistite sve delove koje treba montirati.

- Ručicu (15) obrnite u smeru kretanja kazaljki na satu do graničnika, tako da se list testere (26) nalazi u najvišoj mogućoj poziciji iznad stola za testerisanje.
- Otpustite steznu polugu (36) u smeru kretanja kazaljki na satu dok ne pokazuje nagore.
- Rascepni klin (4) gurajte u smeru stezne poluge (36), sve dok ne bude mogao da se vuče nagore.
- Rascepni klin vucite skroz nagore, tako da bude pozicioniran na sredini lista testere.
- Pustite da obe čivije (37) uđu u donje otvore na rascepnom klinu i ponovo čvrsto povucite steznu polugu (36).
  Oznake (35) na stezaljci i steznoj poluzi (36) moraju biti orijentisane kao što je prikazano.

##

- Stavite umetak za sto (25) preko rascepnog klina (4) u otvor za alat.
- Okrenite blokadni zavrtanj (38) sa vrhom okastog ključa (9) do graničnika u položaj okretanja „Zaključavanje“.

Prednja strana podloge za sto (25) mora da bude u nivou ili malo ispod stola za testerisanje, zadnja strana mora da bude u nivou ili malo iznad stola za testerisanje.

##

Napomena: Montirajte zaštitni poklopac samo kada je rascepni klin montiran u najvišem položaju neposredno iznad sredine lista testere (videti sliku b2). Zaštitni poklopac nemojte da montirate kada se rascepni klin nalazi u najnižem položaju (status isporuke ili pozicija za rezanje žlebova (videti sliku b1).

- Otpustite steznu polugu (39) i skinite zaštitni poklopac (3) iz držača (11).
- Jednom rukom držite zaštitu lista testere (gornja metalna šina) na zaštitnom poklopcu (3), a drugom rukom steznu polugu (39) nagore.
- Gurajte vodeće zavrtnje (40) unazad, u žleb na rascepnom klinu (4).
- Zaštitni poklopac (3) pomerajte nadole, sve dok zaštita lista testere (metalna šina) ne bude stajala paralelno površini stola za testerisanje (23).
- Pritisnite steznu polugu (39) nadole. Stezna poluga mora da osetno i čujno uđe u ležište a zaštitni poklopac (3) treba da bude čvrsto i bezbedno montiran.

- Pre svakog korišćenja proverite da li se zaštitni poklopac nesmetano pomera. Nemojte koristiti električni alat, ako se zaštitni poklopac ne pokreće slobodno i ne zatvori se odmah.

##

Paralelni graničnik (5) se može pozicionirati bilo levo ili desno od lista testere.

- Otpustite zateznu dršku (41) paralelnog graničnika (5). Time se rasterećuje klinasta vođica (42).
- Postavite prvo paralelni graničnik u žleb vođice (32) stola za testerisanje. Pozicionirajte paralelni graničnik u prednji žleb vođice (27) stola za testerisanje.
  Paralelni graničnik se sada može po želji pomerati.
- Za fiksiranje paralelnog graničnika, pritisnite zateznu dršku (41) nadole.

##

Za sečenje testerom uskih radnih komada i za sečenje pod vertikalnim uglom iskošenja, dodatni paralelni graničnik (43) morate montirati na paralelni graničnik (5).
Dodatni paralelni graničnik se po potrebi može montirati levo ili desno na paralelnom graničniku (5).

Za montažu koristite set za pričvršćivanje „Dodatni paralelni graničnik“ (44) (2 pričvrsna zavrtnja, 2 podloške, 2 leptir-navrtke).

- Postavite pričvrsne zavrtnje kroz bočne otvore na paralelnom graničniku (5).
- Glave zavrtnjeva služe pritom kao vođica dodatnog paralelnog graničnika.
- Gurnite dodatni paralelni graničnik (43) preko glava pričvrsnih zavrtnjeva.
- Postavite podloške na pričvrsne zavrtnje i zategnite zavrtnje pomoću leptir-navrtki.

##

- Ubacite šinu (45) ugaonog graničnika (2) u jedan od predviđenih žlebova vođice (30) stola za testerisanje.