# Atskirų dalių montavimas

- Tiekiamas dalis atsargiai išimkite iš pakuotės.
- Nuo elektrinio prietaiso ir kartu tiekiamos papildomos įrangos nuimkite visas pakavimo medžiagas.

- Fiksuojamuosius varžtus (34) kilpinio rakto (9) galu sukite iki atramos kryptimi "Spyna atrakinta" ir atidarykite pagrindo groteles (33) (žr. a pav.).
  Nuimkite po variklio bloku esančią pakavimo medžiagą.

Tiesiai prie korpuso yra pritvirtinti šie įrankio elementai: stumiamasis strypelis (12), kilpinis raktas (9), šešiabriaunis raktas (10), lygiagrečioji atrama (5), kampinė atrama (2), nusiurbimo adapteris (31), papildoma lygiagrečioji atrama (43) su tvirtinimo rinkiniu (44), apsauginis skydas (3).

- Jei jums reikia vieno iš šių įrankio elementų, atsargiai išimkite jį iš dėtuvės.

##

Nuoroda: jei reikia, prieš nustatydami padėtį nuvalykite visas dalis, kurias ketinate montuoti.

- Sukamąją rankeną (15) sukite pagal laikrodžio rodyklę iki atramos, kol pjūklo diskas (26) virš pjovimo stalo bus galimai aukščiausioje padėtyje.
- Atlaisvinkite prispaudžiamąją svirtelę (36), sukdami ją pagal laikrodžio rodyklę, kol jis bus nukreipta aukštyn.
- Stumkite skeliamąjį peilį (4) prispaudžiamosios svirtelės (36) kryptimi, kol jį bus galima patraukti aukštyn.
- Skeliamąjį peilį kiek galima patraukite aukštyn – taip, kad jis būtų tiksliai virš pjūklo disko vidurio.
- Kai abu kaiščiai (37) įsistato apatinėse skeliamojo peilio kiaurymėse, prispaudžiamąją svirtelę (36) vėl užveržkite.
  Žymės (35) ant spaustuko ir prispaudžiamosios svirtelės (36) turi būti nukreiptos, kaip parodyta paveikslėlyje.

##

- Stalo įdėklą (25) uždėkite ant skeliamojo peilio (4) į įrankių dėtuvę.
- Fiksuojamąjį varžtą (38) kilpinio rakto (9) galu sukite iki atramos kryptimi "Spyna užrakinta".

Stalo įdėklo (25) priekinė pusė turi būti viename lygyje su pjovimo stalu arba įleista šiek tiek giliau, o užpakalinė pusė – viename lygyje su pjovimo stalu arba šiek tiek aukščiau.

##

Nuoroda: apsauginį skydą montuokite tik tada, kai skeliamasis peilis yra aukščiausioje padėtyje, tiesiai virš pjūklo disko vidurio (žr. b2 pav.). Nemontuokite apsauginio skydo, jei skeliamasis peilis yra žemiausioje padėtyje (pristatymo būsena arba padėtis grioveliams pjauti) (žr. b1 pav.).

- Atlaisvinkite prispaudžiamąją svirtelę (39) ir išimkite apsauginį skydą (3) iš laikiklio (11).
- Viena ranka laikykite apsauginio skydo (3) pjūklo disko apsaugą (viršutinį metalinį bėgelį), o kita ranka kelkite prispaudžiamąją svirtelę (39) aukštyn.
- Kreipiamąjį kaištį (40) stumkite atgal į griovelį, esantį ant skeliamojo peilio (4).
- Apsauginį skydą (3) stumkite žemyn (viršutinis metalinis bėgelis) lygiagrečiai pjovimo stalo (23) paviršiui.
- Prispaudžiamąją svirtelę (39) paspauskite žemyn. Turite pajusti ir išgirsti, kaip prispaudžiamoji svirtelė įsistatė, o apsauginis skydas (3) turi būti tvirtai ir saugiai įmontuotas.

- Kiekvieną kartą prieš naudodami patikrinkite, ar apsauginis skydas tinkamai juda. Nenaudokite elektrinio įrankio, jei apsauginis skydas negali laisvai judėti ir tuojau neužsidaro.

##

Lygiagrečiąją atramą (5) galima nustatyti arba pjūklo disko dešinėje, arba kairėje.

- Atlaisvinkite lygiagrečiosios atramos (5) fiksuojamąją rankenėlę (41). Tokiu būdu bus atlaisvinama V kreipiamoji (42).
- Pirmiausia lygiagrečiosios atramos V kreipiamąją įstatykite į pjovimo stalo kreipiamąjį griovelį (32). Tada įstatykite lygiagrečiąją atramą į pjovimo stalo priekinį kreipiamąjį griovelį (27).
  Dabar lygiagrečiąją atramą galima pagal poreikį pastumti.
- Kad užfiksuotumėte lygiagrečiąją atramą, paspauskite fiksuojamąją rankenėlę (41) žemyn.

##

Norėdami pjauti siaurus ruošinius ir atlikti įstrižą pjūvį vertikalioje plokštumoje prie lygiagrečiosios atramos (5) turite primontuoti papildomą lygiagrečiąją atramą (43).
Papildomą lygiagrečiąją atramą prie lygiagrečiosios atramos (5) galima tvirtinti tiek kairėje, tiek dešinėje pusėje.

Tvirtinimo rinkinys „Papildoma lygiagrečioji atrama“ (44) (2 tvirtinamieji varžtai, 2 poveržlės, 2 sparnuotosios veržlės).

- Stumkite tvirtinamuosius varžtus per šonines lygiagrečiosios atramos (5) kiaurymes.
- Varžtų galvutės taip pat atlieka papildomos lygiagrečiosios atramos kreipiamosios funkciją.
- Papildomą lygiagrečiąją atramą (43) stumkite per tvirtinamųjų varžtų galvutes.
- Ant tvirtinamųjų varžtų uždėkite poveržles ir sparnuotosiomis veržlėmis tvirtai užveržkite varžtus.

##

- Kampinės atramos (2) bėgelį (45) stumkite į tam skirtą pjovimo stalo kreipiamąjį griovelį (30).