# Spaltekniv indstilles

Spaltekniven (4) forhindrer, at savklingen (26) klemmes ind i snitfugen. Ellers er der fare for tilbageslag, hvis savklingen sætter sig fast i emnet.
Vær derfor altid opmærksom på, at spaltekniven er indstillet korrekt:

- Den radiale spalte mellem savklinge og spaltekniv må højst være 3 − 8 mm.
- Spalteknivens tykkelse skal være mindre end snitbredden og større end grundklingens tykkelse.
- Spaltekniven skal altid være i en linje med savklingen.
- Til normale skæresnit skal spaltekniven altid være i den maks. mulige position.

## Indstilling af spalteknivens højde (se billede F)

Til savning af noter skal du indstille spalteknivens højde.

- Brug kun el-værktøjet til notning eller falsning sammen med en egnet beskyttelsesanordning (f.eks. tunnelbeskyttelsesskærm, trykkam).

- Åbn spændearmen (39), og træk beskyttelsesafdækningen (3) ud af noten på spaltekniven (4).
  Beskyttelsesskærmen beskyttes mod beskadigelser ved at deponere den i den beregnede holder (11) på huset (se også billede O2).
- Drej håndsvinget (15) med uret til anslaget, så savklingen (26) befinder sig i den højest mulige position over savbordet.
- Løsn spændearmen (36) med uret, indtil den peger opad.
- Træk spaltekniven af stifterne (37) (træk spændearmen (36) et stykke ud), og skub spaltekniven (4) ned til anslaget.
- Lad de to stifter (37) gå i indgreb i de øverste boringer på spaltekniven, og stram spændearmen (36) igen.
  Markeringerne (35) på klemmen og spændearmen (36) skal være indstillet som vist.