# Ρύθμιση της σφήνας

Η σφήνα διακένου (4) εμποδίζει, το μάγκωμα του πριονόδισκου (26) στον αρμό κοπής. Διαφορετικά υπάρχει κίνδυνος ανάκρουσης, όταν ο πριονόδισκος μπλοκάρει στο υπό κατεργασία τεμάχιο.
Φροντίζετε πάντοτε, η σφήνα να είναι άριστα ρυθμισμένη:

- Η ακτινική σχισμή ανάμεσα πριονόδισκου και σφήνας διακένου επιτρέπεται να ανέρχεται το πολύ στα 3−8 mm.
- Το πάχος της σφήνας πρέπει να είναι μικρότερο από το πλάτος κοπής και μεγαλύτερο από το πάχος του στελέχους του πριονόδισκου.
- Η σφήνα πρέπει να βρίσκεται σε μια γραμμή με τον πριονόδισκο.
- Στις κανονικές ολοκληρωτικές κοπές η σφήνα πρέπει να βρίσκεται στην πιο υψηλή θέση.

## Ρύθμιση του ύψους της σφήνας διακένου (βλέπε εικόνα F)

Για την κοπή αυλακώσεων πρέπει να ρυθμίζετε το ύψος της σφήνας.

- Χρησιμοποιείτε το ηλεκτρικό εργαλείο για να κατασκευάσετε αυλάκια ή πατούρες μόνο με μια αντίστοιχη κατάλληλη διάταξη προστασίας (π.χ. προστατευτικό κάλυμα τύπου τούνελ, χτένι πίεσης).

- Ανοίξτε τον μοχλό σύσφιγξης (39) και τραβήξτε το προστατευτικό κάλυμμα (3) έξω από το αυλάκι στη σφήνα διακένου (4).
  Για την προστασία του προφυλακτήρα από ζημιές, φυλάξτε τον στο προβλεπόμενο στήριγμα (11) στο περίβλημα (βλέπε επίσης εικόνα O2).
- Γυρίστε τον στρόφαλο (15) προς τη φορά των δεικτών του ρολογιού μέχρι τέρμα, έτσι ώστε ο πριονόδισκος (26) να βρίσκεται στη μέγιστη δυνατή θέση πάνω από το τραπέζι πριονίσματος.
- Λύστε τον μοχλό σύσφιγξης (36) προς τη φορά των δεικτών του ρολογιού, μέχρι να δείχνει προς τα επάνω.
- Τραβήξτε τη σφήνα διακένου από τους πείρους (37) (τραβήξτε τον μοχλό σύσφιγξης (36) λίγο προς τα έξω) και σπρώξτε τη σφήνα διακένου (4) μέχρι τέρμα προς τα κάτω.
- Αφήστε τους δύο πείρους (37) να ασφαλίσουν στις επάνω τρύπες στη σφήνα διακένου και σφίξτε ξανά τον μοχλό σύσφιγξης (36) σταθερά.
  Τα μαρκαρίσματα (35) στον σφιγκτήρα και στον μοχλό σύσφιγξης (36) πρέπει να είναι ευθυγραμμισμένα, όπως εμφανίζεται.