# Zāģa asmens nomaiņa (attēli l1−l4)

- Veicot jebkurus darbus ar elektroinstrumentu (piemēram, apkalpošanu, darbinstrumentu nomaiņu utt.), kā arī pirms tā transportēšanas vai uzglabāšanas vienmēr izņemiet no elektroinstrumenta akumulatoru. Ieslēdzēja nejauša nospiešana var izraisīt savainojumu.

- Zāģa asmens nomaiņas laikā uzvelciet aizsargcimdus. Pretējā gadījumā asmens var radīt savainojumus.

- Izmantojiet vienīgi zāģa asmeņus, kuru maksimālais pieļaujamais griešanās ātrums ir lielāks par elektroinstrumenta griešanās ātrumu brīvgaitā.

- Lietojiet vienīgi zāģa asmeņus, kas atbilst šajā lietošanas pamācībā norādītajiem un šim elektroinstrumentam noteiktajiem parametriem, ir pārbaudīti atbilstoši standarta EN 847‑1 prasībām un attiecīgi marķēti.

- Lietojiet vienīgi zāģa asmeņus, ko ražotājs ir ieteicis izmantošanai kopā ar šo elektroinstrumentu un kas ir piemēroti materiālam, ko vēlaties apstrādāt. Tas ļaus izvairīties no zāģa asmens zobu smaiļu pārkaršanas un apstrādājamā materiāla kušanas.

- Nelietojiet oglekļa tērauda (HSS) zāģa asmeņus. Šādi asmeņi var viegli salūzt.

##

- Atlaidiet stiprināšanas sviru (39) un izvelciet aizsargpārsegu (3) no asmens ķīļa (4) gropes.
- Līdz galam atskrūvējiet stiprinošo skrūvi (38) ar gredzenatslēgas (9) skrūvgrieža asmeni, griežot to virzienā "Atslēga atvērta" un tad izceliet galda ieliktni (25) no darbinstrumenta šahtas. Lai atvieglotu darbu, izmantojiet pacelšanai atvērumu (48).
- Līdz galam grieziet kloķi (15) pulksteņa rādītāju kustības virzienā, līdz zāģa asmens (26) tiek pacelts iespējami augstu virs zāģēšanas galda.
- Grieziet piespiedējuzgriezni (49) ar gredzenatslēgu (9) un vienlaicīgi velciet darbvārpstas fiksēšanas sviru (50), līdz darbvārpsta fiksējas.
- Turiet pievilktu darbvārpstas fiksēšanas sviru un noskrūvējiet piespiedējuzgriezni, griežot to pretēji pulksteņa rādītāju kustības virzienam.
- Noņemiet piespiedējpaplāksni (51).
- Izņemiet zāģa asmeni (26).

##

- Ja nepieciešams, pirms zāģa asmens iestiprināšanas notīriet visas iestiprināmās daļas.
- Novietojiet jaunu zāģa asmeni uz balstatloka (52), kas atrodas uz darbvārpstas (53).

Norāde: nelietojiet pārāk mazus zāģa asmeņus. Radiālais attālums starp zāģa asmeni un asmens ķīli nedrīkst pārsniegt 3 − 8 mm.

- Iestiprinot zāģa asmeni, sekojiet, lai asmens zobu vērsuma virziens (bultas virziens uz zāģa asmens) sakristu ar bultas virzienu uz asmens ķīļa!

- Novietojiet uz darbvārpstas piespiedējpaplāksni (51) un uzskrūvējiet piespiedējuzgriezni (49).
- Grieziet piespiedējuzgriezni (49) ar gredzenatslēgu (9) un vienlaicīgi velciet darbvārpstas fiksēšanas sviru (50), līdz darbvārpsta fiksējas.
- Stingri pieskrūvējiet piespiedējuzgriezni, griežot to pulksteņa rādītāju kustības virzienā.
- Ielieciet galda ieliktni (25) darbinstrumenta šahtā virs asmens ķīļa (4). Pagrieziet līdz galam stiprinošo skrūvi (38) ar gredzenatslēgas (9) skrūvgrieža asmeni, griežot to virzienā "Atslēga aizvērta".
- No jauna iemontējiet asmens aizsargpārsegu (3).