# Pölyn-/purunpoisto

Työstettävistä materiaaleista syntyvä pöly (esimerkiksi lyijypitoinen pinnoite, tietyt puulaadut, kivi ja metalli) voi olla terveydelle vaarallista. Pölyn koskettaminen tai hengittäminen saattaa aiheuttaa käyttäjälle tai lähellä oleville henkilöille allergisia reaktioita ja/tai hengitystiesairauksia.
Tiettyjen pölylaatujen (esimerkiksi tammi- tai pyökkipöly) katsotaan aiheuttavan syöpää, varsikin puunsuojaukseen käytettävien lisäaineiden yhteydessä (kromaatti, puunsuoja-aine). Asbestipitoisia materiaaleja saavat käsitellä vain asiantuntevat ammattilaiset.

- Käytä mahdollisuuksien mukaan materiaalille soveltuvaa pölynpoistoa.
- Huolehdi työkohteen hyvästä tuuletuksesta.
- Suosittelemme käyttämään suodatusluokan P2 hengityssuojanaamaria.

Noudata käsiteltäviä materiaaleja koskevia maakohtaisia määräyksiä.

- Estä pölyn kertyminen työpisteeseen. Pöly saattaa olla herkästi syttyvää.

Pöly, purut tai työkappalesirut saattavat tukkia pölyn-/purunpoiston.

- Sammuta sähkötyökalu ja irrota akku.
- Odota, kunnes sahanterä on pysähtynyt paikalleen.
- Tutki ja poista tukkeutumisen aiheuttaja.

- Kun sahaat alumiinia, tyhjennä sahanterän alasuojus ja kytke purunpoisto pois toiminnasta palovaaran välttämiseksi.

##

Työkappalesirujen ja suurikokoisten purujen poistamiseksi voit avata sahanterän alasuojuksen (46).

- Sammuta sähkötyökalu ja ota sen akku pois.
- Odota, kunnes sahanterä on pysähtynyt paikalleen.
- Kallista sähkötyökalu kyljelleen.
- Avaa pohjaverkko (33) (katso kuva a).
- Vedä sahanterän alasuojuksen korvakkeita (47) hieman erilleen ja käännä sahanterän alasuojus (46) auki.
- Poista työkappalesirut ja sahanpurut.
- Käännä sahanterän alasuojus (46) kiinni niin, että korvakkeet (47) napsahtavat paikoilleen.
- Sulje pohjaverkko (33).
- Aseta sähkötyökalu käyttöasentoon.

##

- Kytke sopiva imuletku imuadapteriin (31).

Pölynimurin tulee soveltua työstettävälle materiaalille.

Käytä erikoisimuria, jos imuroit terveydelle erittäin haitallisia, syöpää aiheuttavia tai kuivia pölylaatuja.