# Сақтау және тасымалдау

## Құрылғы элементтерін сақтау (O1–O2 суреттерін қараңыз)

Сақтау үшін электр құралы белгілі бір құрылғы элементтерін нық бекітуге мүмкіндік береді.

- Қосымша параллель тіректі (43) параллель тіректен (5) босатыңыз.
- Барлық бос құрылғы бөліктерін олардың корпустағы сақтау ұяшықтарына салыңыз (төмендегі кестені қараңыз).

Құрылғы элементі | Сақтау ұяшығы
--- | ---
Параллель тірек (5) | айналдыру, астыңғы жақтан бағыттауыш шиналарға ілу және қысқыш тұтқаны (41) бекіту
Жылжыту таяғы (12) | ұяшыққа (67) салу
Қорғаныш қаптама (3) | ұстағыштың (11) тесігіне ілу және қыспа иінтірекпен (39) бұрап бекіту
Алты қырлы дөңбек кілт (10) | ұяшыққа (68) салу
Шеңберлік кілт (9) | ұяшыққа (69) салу
Бұрыштық тірек (2) | ұяшыққа (7) салу
Қосымша параллель тірек (43) | параллель тіректегі (5) артқы ойыққа кіргізу және қатпарлы бұрандалардың көмегімен тарту

## Электр құралын тасымалдау

- Аккумуляторды электр құралмен кез келген жұмыстарды (мысалы, орнату, қызмет көрсету, т.б.) бастау алдында, сондай-ақ, электр құралды тасымалдау және сақтау кезінде шығарыңыз. Қосқыш/өшіргішке кездейсоқ тию жарақаттану қаупін тудырады.

Электр құралын тасымалдаудан бұрын төмендегі қадамдарды орындау керек:

- Электр құралын тасымалдау күйіне келтіріңіз қараңыз Тасымалдау күйі.
- Электр құралына берік монтаждау мүмкін емес барлық керек-жарақтарды алып тастаңыз.
  Пайдаланылмаған ара дискілерін тасымалдау үшін мүмкіндігінше жабық контейнерге салыңыз.
- Аралау үстелінің кеңейтімін (6) толығымен ішке жылжытып, қысқыш тұтқаны (13) бекіту үшін төмен қарай итеріңіз.
- Көтеру немесе тасымалдау үшін тасымалдау тұтқаларын (29) пайдаланыңыз.

- Электр құралын тасымалдау үшін тек тасымалдау аспабын пайдаланыңыз ешқашан қорғағыш аспаптарды пайдаланбаңыз.