# Смяна на циркулярния диск (вж. фиг. l1−l4)

- Преди да извършвате каквито и да е дей‌ности по електроинструмента (напр. тех‌ническо обслужване, смяна на работния инструмент и т. н.), когато го транспор‌тирате или съхранявате, демонтирайте акумулаторната батерия. Съществува опасност от нараняване при задействане на пусковия прекъсвач по невнимание.

- При монтирането на циркулярния диск работете с предпазни ръкавици. Съществува опасност от нараняване.

- Използвайте само режещи дискове, чиято максимално допустима скорост на въртене е по-висока от скоростта на въртене на празен ход на Вашия електроинструмент.

- Използвайте само циркулярни дискове, които съответстват на посочените в това ръководство за експлоатация и върху електроинструмента данни и са изпитани по EN 847‑1 и обозначени по съответния начин.

- Използвайте само дискове, които се препоръчват от производителя на електроинструмента и са подходящи за обработвания от Вас материал. Така избягвате прегряване на върховете на зъбците и разтопяване на обработваната пластмаса.

- Не използвайте циркулярни дискове от бързорезна стомана. Такива циркулярни дискове са крехки и се чупят лесно.

##

- Отворете захващащия лост (39) и изтеглете защитното покритие (3) от канала в разтварящия клин (4).
- Завъртете фиксиращия винт (38) с върха на глухия гаечен ключ (9) до упор в посоката на въртене "Ключалка отворена" и повдигнете приставката за маса (25) от отвора на инструмента. За лесното повдигане служи отвор за хващане (48).
- Завъртете колянната ръкохватка (15) до упор по посока на часовниковата стрелка, така че циркулярният диск (26) да застане в горна мъртва точка.
- Завъртете обтяжната гайка (49) с глухия гаечен ключ (9) и затегнете едновременно с това застопоряващия лост на шпиндела (50) докато не прищрака.
- Задръжте лоста за блокиране на вала и затегнете гайката, като я въртите обратно на часовниковата стрелка.
- Демонтирайте застопоряващия фланец (51).
- Свалете циркулярния диск (26).

##

- Ако е необходимо, почистете всички детайли, които ще монтирате.
- Поставете новия циркулярен диск на центроващия фланец (52) на вала на електроинструмента (53).

Указание: Не използвайте прекалено малки циркулярни дискове. Радиалната междина между циркулярния диск и разтварящия клин трябва да е най-много 3 − 8 mm.

- При монтиране внимавайте посоката на рязане на зъбите (означена със стрелка върху циркулярния диск) да съвпада с посоката на стрелката върху клина!

- Поставете застопоряващия фланец (51) и обтяжната гайка (49).
- Завъртете обтяжната гайка (49) с глухия гаечен ключ (9) и затегнете едновременно с това застопоряващия лост на шпиндела (50) докато не прищрака.
- Затегнете обтяжната гайка, като я въртите по посока на часовниковата стрелка.
- Поставете приставката за маса (25) над разтварящия клин (4) в отвора на инструмента. Завъртете фиксиращия винт (38) с върха на глухия гаечен ключ (9) до упор в посоката на въртене "Ключалка затворена".
- Монтирайте обратно защитното покритие (3).