# Zamjena lista pile (vidjeti slike l1−l4)

- Prije svih radova na električnom alatu (npr. održavanje, zamjena alata, itd.), kao i kod njegovog transporta i spremanja, aku-bate‌riju treba izvaditi iz električnog alata. Kod nehotičnog aktiviranja prekidača za uključiva‌nje/isključivanje postoji opasnost od ozljeda.

- Kod montaže lista pile nosite zaštitne rukavice. Postoji opasnost od ozljede.

- Koristite samo listove pile čiji je maksimalno dopušteni broj okretaja veći od broja okretaja u praznom hodu.

- Koristite samo listove pile koji odgovaraju karakterističnim podacima navedenim u ovim uputama za uporabu i na električnom alatu i koji su ispitani prema EN 847‑1 i odgovarajuće označeni.

- Koristite samo listove pile koje je preporučio proizvođač ovog električnog alata i koji su prikladni za obrađivani materijal. Na taj ćete način izbjeći pregrijavanje vrhova zubaca pile i taljenje plastike koju obrađujete.

- Ne koristite listove pile od visokolegiranog brzoreznog čelika (HSS-čelika). Takvi listovi pile mogu lako puknuti.

##

- Otvorite steznu polugu (39) i izvucite zaštitni poklopac (3) iz utora na klinu raspora (4).
- Vijak za fiksiranje (38) okrenite vrhom okastog ključa (9) do graničnika u smjeru okretanja „lokot otključan“ i podignite umetak za stol (25) iz okna za alat. Za lakše podizanje služi rupica (48).
- Okrenite ručicu (15) u smjeru kazaljke na satu do graničnika tako da se list pile (26) nalazi u najvišem mogućem položaju iznad lista pile.
- Okrenite steznu maticu (49) okastim ključem (9) i istovremeno povucite polugu za uglavljivanje vretena (50) dok se ne uglavi.
- Držite polugu za uglavljivanje vretena stegnutu i odvijte steznu maticu u smjeru suprotnom od kazaljke na satu.
- Skinite steznu prirubnicu (51).
- Skinite list pile (26).

##

- Ako je potrebno, prije montaže očistite sve dijelove koje treba montirati.
- Postavite novi list pile na prihvatnu prirubnicu (52) vretena alata (53).

Napomena: Ne koristite premale listove pile. Radijalni raspor između lista pile i klina raspora smije iznositi najviše 3−8 mm.

- Kod ugradnje pazite da se smjer rezanja zubaca (smjer strelice na listu pile) podudara sa smjerom strelice na klinu raspora!

- Stavite steznu prirubnicu (51) i steznu maticu (49).
- Okrenite steznu maticu (49) okastim ključem (9) i istovremeno povucite polugu za uglavljivanje vretena (50) dok se ne uglavi.
- Stegnite steznu maticu u smjeru kazaljke na satu.
- Stavite umetak za stol (25) iznad klina raspora (4) u okno za alat. Vijak za fiksiranje (38) okrenite vrhom okastog ključa (9) do graničnika u smjeru okretanja „lokot zaključan“.
- Ponovno montirajte zaštitni poklopac (3).